سەردانەکەى وەزیرى بەرەڤانیی تورکیا بۆ بەغدا هەڵوەشایەوە - SAHAR KURDISH (Sorani)\nئاب 12, 2020 07:26 Asia/Tehran\nسەردانەکەى «خلوسی ئاکار» وەزیرى بەرەڤانیی تورکیا بۆ عێراق کە بڕیار بوو بەم زووانە ئەنجام بگرێت لە بەر توڕە بوونی بەغدا لە ھێزشەکانی تورکیا ھەڵوەشایەوەو ئەمەش بوو بە یەکەم نیشانەی گرژی لە پەیوەندییەکانی نێوان تورکیاو عێراق.\nسەرچاوە ئاگادارەکان لە بەغداوە باسی ئەوەیان کردووە کە، سەردانەکەى «خلوسى ئاکار» وەزیرى بەرەڤانیی تورکیا کە بریار بوو رۆژى پێنج شەممەى داهاتوو ئەنجام بگرێت هەڵوەشاوەتەوە.\nبەوتەى ئەم سەرچاوانە هۆکارى هەڵوەشانەوەى ئەو سەردانەش بۆ توڕە بوونی حکومەتى عێراق لە هێرشەکانی تورکیا بۆسەر خاکى عێراق دەگەڕێتەوە بەتایبەت هێرشەکەى ئەم دواییەی کە بووە هۆى کوژرانى چەند ئەفسەرێکى پاسەوانى سنوریی عێراق.\nئەمە لە کاتێکدایە کە پێشتر باسی ئەوە دەکرا کە رۆژی ١٣ی ئەم مانگە وەزیرى بەرەڤانیی تورکیا سەردانى بەغدا دەکات و لەگەڵ بەرهەم ساڵح سەرۆک کۆمار، مستەفا کازمی سەرۆک وەزیران ، جومعە عیناد وەزیری بەرەڤانیی عێراق کۆدەبێتەوەو دواتریش سەردانی هەرێمی کوردستان دەکات و لە سەردانەکەشی دا چەندین بابەتی هاوبەشی نێوان هەردووک وڵات تاوتوێ دەکرێت، لەوانە کێشەی پەکەکە و و پرسى هاوکاریی سەربازی و پاراستنی ئەو دەروازە سنوورییە نوێیەی کە لە نێوان عێراق و تورکیادا دەکرێتەوە.\n68 قوربانی و 1 هەزار و 467 تووشبووی نوێ دوایین ئاماری کۆرۆنا لە تورکیا


Just A Line ئەپێکی نوێی گووگڵ – کەی ئای تی ئێن\nئەپ و نەرمەکاڵا 20, ئازار 2018\nJust A Line ئەپێکی نوێی گووگڵ\nگووگڵ لە چەند ڕۆژی ڕابردوو ئەپێکی نوێی بڵاوکردەوە بەناوی Just a Line کە بەبەشێکبوو لە تاقیکردنەوەکانی بابەتی AR کە گووگڵ بە AR Core ناویدەبات و ئێستا ئەپێ Just A Line بۆتە ئەپێکی سەربەخۆ، ئەم ئەپە ڕێگەخۆشکەرە بۆ بەکارهێنەران تاوەکو تەکنەلۆژیای AR لە مۆبایلەکانیان بەکاربهێنن ئەویش بەشێوەیەکی زۆر سادە کە بە کێشانی هێڵ لەهەر شوێنێک کە خوازیاریەتی لەو ژینگەیەی کە تێیدایە، لەپاڵ ئەمەش دەتوانێ ڤیدیۆی کارەکەی تۆمار بکات و بڵاویبکاتەوە لەگەڵ هاوڕێکانی.\nئەمەی سەرەوە شێوازی کارکردنی ئەپەکەیە، لەڕاستیدا لەئێستادا هیچ ئەپێکی وەها نییە کە ڕێگەت بدات ئەمە بکەیت و ئەم ئەپە یەکەم هەنگاوە و چاوەڕێ دەکرێت خەڵکی بە شێوەیەکی زۆر باش ئەم ئەپە بەکاربهێنن و سوودێکی باشێ لێ ببینن کە ئەمەش دوای ماوەیەکی تر کاریگەرییەکەی دەرئەوەێت و بێگومان لە کۆنگرەکەی گووگڵدا ئاماژەی پێدەدرێتەوە.\nئەمانەش ڤیدیۆی ناساندنی ئەپەکەبوو لە کەناڵی فەرمی گووگڵ لە یوتیوب.\nئەمەش بەستەری داگرتنی ئەپەکە لە پلەی ستۆر\nلێرە کرتە بکە\nتاگەکان AR تاقیکردنەوەکانی AR


شێخی ئه‌زهه‌ر به مه‌رج دێته ئێراق و دژی تووندرۆییشه\nبه‌رواری دابه‌زاندن: 16/07/2010 : 23:39:33\nدكتۆر ئه‌حمه‌د ته‌یب شێخی ئه‌زهه‌ر رایگه‌یاند، ئه‌و ئاماده‌یه بێته ئێراق به مه‌رجێک زانایانی سوننه‌و شیعه له ئێراق به داوه‌تنامه‌یه‌كی هاوبه‌ش بانگهێشتی ئێراقی بكه‌ن.\nئه‌و لێدوانه‌ی شێخی ئه‌زهه‌ر دوای ئه‌وه هات، كه ساڵح حه‌یده‌ری سه‌رۆكی دیوانی وه‌قفی شیعی له سه‌ردانی شێخی ئه‌زهه‌ردا داوای له ئیمامی گه‌وره‌ی ئه‌زهه‌ر كرد سه‌ردانی ئێراق بكات.\nشێحی ئه‌زهه‌ر روونی كرده‌وه، كه ئیسلام له‌سه‌ر یه‌كتاپه‌رستی‌و یه‌كبوونی موسڵمانان وه‌ستاوه، له‌وه‌شدا رۆڵی عوله‌مای شیعه‌ی به‌رز نرخاند له به‌رهه‌می زانستی، كه ئاماژه‌ی به رۆڵی محه‌مه‌د باقر سه‌در كرد‌و، گووتی: هه‌موو شته‌كانیم خوێندۆته‌وه.\nله‌لایه‌كی دیكه شێخی ئه‌زهه‌ر تیشكی خسته سه‌ر ئه‌وه‌ی هه‌ندێك له مامۆستایانی ئه‌زهه‌ر كاریگه‌ربوونه به فیكری تووندڕۆیی، كه ئه‌زهه‌ر باوه‌ڕی به‌و فیكرانه نییه، بۆیه كار بۆ ئه‌وه ده‌كه‌ن ئه‌و مامۆستایانه چاك بكه‌نه‌وه، هۆشداریشی دایه ئه‌و قوتابیانه‌ی له ده‌ره‌وه هاتوونه، كه به هیچ شێوه‌یه‌ك بۆیان نییه له ده‌ره‌وه‌ی دیواره‌كانی ئه‌زهه‌ر بخوێنن.\nژماره‌ی سه‌ردان : 5814285


ئازادیی لە سندوقەکانی دەنگدانەوە نایەتە دەرەوە!\nلە ئێمە ئەپرسن: لە سەرمایەدارێکەوە تا کرێکارێک هەموو تاکێک و دەنگێک. ئایا ئەوە باشترین شێوازی بەشداریکردنی تاکەکانی کۆمەڵگە نیە لە چارەنوسی خۆیاندا؟\nنەخێر ئەوە باشترین شێواز نییە. ئەوە دەرک و تێگەیشتنێکی باوە لە دیموکراسی و ئازادیی کە سەرمایەداری برەوی پێداوە. هەر چەند ساڵ جارێک خەڵک ڕادەکێشنە سەر سندوقەکانی دەنگدان بۆ ئەوەی لەنیوان حیزبە دەسەڵاتدارەکاندا یەکێکیان هەڵبژیرن و بڕۆنەوە ماڵەوە. ئەم خەڵکە دەنگدەرە جگە لەم دەنگدانە کە هەر چەند ساڵ جارێک بەڕێوەدەچێت، هیچ نەخش و کاریگەریەکیان لە بەڕێوەبردنی کارەکاندا نیە. دیاری کردنی ئەو چارەنوسە لە ڕێگای خەڵکەوە نیە، بەڵکو سپاردنی چارەنوسە بەدەستی ئەو حیزب و باڵانەی چینی دەسەڵاتدار کە پارە و پێداویستی زۆرتریان هەیە بۆ ململانێکانی هەڵبژاردن. هەڵبژێردراوەکان هەتا بەم مانا سنوردارەی نوێنەرایەتی دیموکراسی دیسان نوینەرایەتی زۆربەی کۆمەڵگا ناکەن بەڵکو بەهۆی ئەو زۆرینە ڕێژەییەی بەشێک لە خەڵك کە لە هەڵبژاردندا بەشداریان کردوە هەڵئەبژێردرێن. کاندیدەکان بە ڕێژە لەسەدیەکانی وەک چل- پەنجا لەسەد لە سی - چل لە سەدی کۆمەڵگا کە لە هەڵبژاردندا بەشداریان کردوە واتە نزیکەی بەڕێژەی لە سەدا بیستی خەڵکی هەموو کۆمەڵگا ئەبنە سەرۆکی وڵات و سەرۆک وەزیران و ئەندامی پەڕلەمان، وە بە شێوەیەکی ڕەواڵ هەر لەدوای چەند مانگی یەکەم، و بونی بەڵێنەکانی هەڵبژاردنیان بە بڵقی سەرئاو، هەر ئەو چەند لەسەدیەی دەنگەکانیش لە دەستئەدەن بەڵام هەروەک هەمیشە هەتا کۆتایی دەورەی سەرۆکایەتی و وەکالەتیان"بە بەرپرسانی هەڵبژێردراوی خەڵک" ئەمێننەوە.\nئازادیی ڕاستەقینەی خەڵک و بەشداریان لە دیاری کردنی چارەنوسی سیاسیاندا کاتێک مسۆگەر ئەبێت کە یەکەم نەک هەر چەند ساڵ جارێک بەڵکو بەردەوام ڕاوبۆچونیان پێوەری دیاری کردنی بەرپرسان وسیاسەتەکان بیت، وە دوهەم نەک تەنها وەک دەنگدەرێک بەڵکو وەک بەڕێوەبەرو بەرپرسی ئەنجامدەر لە کاروبارو چارەنوسی سیاسی کۆمەڵگە بەشداربن.\nکورتی کەمەوە. سپاردنی چارەنوسی سیاسی کۆمەڵگە بە بەرپرسان وپلەدارە هەڵبژیردراوەکان لە ڕیگەی زۆرینەی ڕێژەیی بەشێک لە وانەی کە دەنگیانداوە تەنها بەمانای بێمافکردنی خۆتە لە دیاری کردنی چارەنوسی خۆت و بەس. ئازادیی، هەر بەو شێوەیەی کە بزوتنەوەی دەستبەسەراگرتن(اشغال) ڕایگەیاند، لە سندوقی هەڵبژاردنەوە نایەتەدەرەوە بەڵکو بەرهەمی جەماوەری ڕیکخراوە لە ڕیکخراوە شورایی یەکاندا کە ڕاستەوخۆ نەک تەنها لابردن و دانانی بەرپرسەکان بەڵکو بەڕیوەبردنی کاروبارەکان بەدەستەوە ئەگرن. دیموکراسی پەرلەمانی بۆکەمینەی سەرمایەدار کە ئەیانەوێت بەناوی زۆرینەوە بەرژەوەندیەکانی خۆیان ببەنە پێشەوە شێوازیکی گونجاوە بەڵام بەرژەوەندی و ئازادیی وخۆشبەختی هەموو کۆمەڵگا لە گرەوی مۆدیل وسیستمی حکومەتێکدایە کە پەرچەمەکەی بەدەستی چینی کرێکارەوەیە: سیستمی شورایی و کاروئیرادەی ڕاستەوخۆی خەڵک لە کاروباری کۆمەڵگادا.


كوردیو - محمد به‌كر : یانه‌كانى خوارووى عێراق له ئێمه باشترن\nشەممە, 15 تشرینی یەکەم 2016 18:23\n. فۆتۆ و ئامـاده‌كردن سـانی نـاصیح\nقادر ره‌حیم پایسكیلسواری هه‌ڵبژارده‌ی عێراق و یـانه‌ی كۆیه ، خاوه‌ن چه‌ندین ده‌سكه‌وته له سه‌ر ئاستی كوردستان و عێخاق و وڵاتانی عه ره‌بی .\nمحمد بكر له دایك بووی شـاری هه‌ولێر و خوێندکاره لە پەیمانگای تەکنەلۆجیای زانیاریەکان ، له دیمـانه‌یه‌كی تایبه‌ت باس له بـارو دۆخی وه‌رزشی پایسكیلسواری كوردستـان عێراق ده‌كـات ، پێی وایه كه‌وه یه‌كێتی پایسكیلسواری عێراق كه‌مترخه‌مبووه له به‌رێوه چوونی پاڵه‌وانیه‌تیه‌كـان ، باس له‌وه‌ش ده‌كـات كه‌وا له چـاو سـاڵانی رابردوو ئاستی یاریزانـانی كورد له سه‌ر ئاستی عێراق دابه‌زیوه .\nسەرەتای ژیانی وەرزشی پاسیکل سواری لەکوێوە سەری هەڵەدا و چۆن گەیشتیە یانەی کۆیە؟\nسەرەتای دەستپێکردنی لەیاری پاسکیلسواری لە تازە پێگەیشتوانی یانەی برایەتی لەساڵی 2010 لەسەر دەستی مامۆستا سیامند دەستی پێکرد دواتر سەرکەوتم بۆ ڕیزی لاوانی برایەتی لەژێر دەستی مامۆستا سمیر صدیق ئەو دوو ساڵەی لەیانەی برایەتی بووم ئەجامی باشمان هەبوو چ لەسەر ئاستی تاک و وە ئاستی تیپ وە ساڵی یەکەمی لاوان بەهۆی ئەوەی ئاستێکی باشم پێشکەش کردبوو ساڵەی دواتر گرێبەستم لەگەڵ یانە کۆیە وژاوو کرد تا ئێستاش لەگەڵ ئە یانەیە بەردەوامم.\nتاچەند لەڕوی دارایەوە هاوکارتان دەکرێت ، بۆ بەژداری کردنی پاڵەوانیەتیەکانی پاسکیل سواری عێراق و دەرەوەی عێراق؟\nبەڕاستی لەڕووی دارییە هیچ هاوکارییەکمان ناکرێت ئەم ساڵ زۆری مەسروفاتی پاڵەوانیەتیەکە لەسەر ئەرکی یاریزانەکان بوو ..ئەمەش بە هۆی ئه‌و قەیرانە داراییە کە بەرۆکی هەرێمی کوردستانی کردووە وە وەرزشیش بەشێکە لە قوربانیەکانی ئەم نەهامەتییە کە ڕووی لە خەڵکی کوردستان کردووە.\nچ جیاوازیەک دەبینی لەنێوان پاسکیل سوارانی یانە کوردیەکان و یانە کانی خوارووی عێراق ، لەسەر ئاستی تاک و یانەکان ، کامیان پێشکەوتوترن؟\nئەگەر سەیری ئێمە بکەی لەگەڵ یانە کانی خوارووی عێراق ئەوان لەڕووی شایستە داراییەوەکانەوە لە مووچەی مانگانە و گرێبەستی ساڵانە زۆر لە ئێمه باشترن وە بگرە ئێمە لەسەر ئەرکی خۆمان ئەم ساڵمان تەواو کردووە بۆیە ئەمە کاریگه‌ریەکی زۆر خراپی هەبووە لەسەر یانە کوردیەکان ئەگەر بێتوو سەیری ساڵانی ڕابردوو بکەیت یەکەمەکان یاریزانە کوردیەکان بوون وە ئێستا زۆر لە یاریزانەکان لەم چەند ساڵەی دوایدا وازیان لە یاری هێناوە ئەمە کاریگەری خراپی هەبووە لەسەر ئاستی بەرەو پێشچونی یانە کوردیەکان وە هیچ گرنگیەک به یاریە تاکاکەکان نادرێت ئه‌گر بێت و سەیری ئەنجامی یاریزانە کوردیەکان بکەی لە گشت یاریەکان ئەوا یاریە تاکەکان پێشەنگن لە ئەنجامی باش چونکە یاریە بەکۆمەڵەکان ئەنجامی باشیان کەمترە.\nچۆن هەڵسەنگاندن بۆ پایسکیلسوارانی کوردستان دەکەیت، لەچ ئاستێک دانە ؟\nئەگەر بێت و سەیری ساڵانی ڕابردوو بکەی زۆربه‌ی یاریزانـانی كورد گشت تیپەکانی هەڵبژاردەی عێراقیان پێکدەهێنا بەڵام ئێستا یاریزانەکان بە پەنجەی دەست دەژمێردرێت ... ئەمەش وا دەردەکەوێت ئەو قەیرانە کاریگەریەکی زۆر خراپی هەبووە لەسەر وەرزشی کوردستان وە پێشتریش بە هۆی کەمی پاڵەوانیەتیەکانی دەرەوە ئاستی یاریزانە کان بە گشتی دابەزیوە.\nئایە محمد بكر لە هیچ پاڵه‌وانیه‌تیه‌كی پایسکیلسواری دەرەوەی عێراق بەژداری کردووە؟\nبەڵێ به شداری پالەوانیەتی عەرەبیم کرد توانیم مەدالیای بڕۆنزم بەدەست بهێنم وە عێراق ئە وە بۆ ماوەی دوو ساڵە بەشداریەکی هیچ پاڵەوانیەتیەکی دەرەوەی نەکردوە. ده‌ستكه‌وتوه‌كـانی محمد بكر له پایسكیلسواری .\nپێش ئەوەی پەیوەندی بە یانەی کۆیە بکەم لە یانەی وه رزشی برایەتی لە ساڵی 2010دەستم بە یاری کردووە لەساڵی یەکەمم توانیمان پلەی یەکەمی عێڕاقمان بە دەست هێنا وە لە لە هەمان ساڵ لە پاڵەوانیەتی پاڕێزگاکانی عێراق لەسەر ئاستی تاک توانیم پلەی یەکەم بەدەست بێنم ، لەساڵی دواتر سەرکەوتین بۆ ئاستی لاوان له‌سەر ئاستی تاک پله ی سێیەم بە دەست بێنم ، ساڵی دواتر په یوەندیم به یانەی کۆیە کرد ڵە ژێر دەستی مامۆستا کنعان اسماعیل توانیم ببمە پاڵەوانی عێراق بۆ ساڵی 2012 لەسەر ئاستی لاوان وە لە هەمان ساڵ مەدالیای بڕۆنزم لە پاڵەوانیەتی عەرەبیم بەدەست هێنا...بۆ ساڵی 2013 بە هۆی خوێندنەوە دابڕام لە پاڵەوانیتیەکان ، ساڵی 2014 بەهۆی شەڕی داعشەوە پاڵەوانیەتی عێراق بەر دەوام نەبوو وە لەساڵی 2015توانیمان پلەی دووەمی یانەکانی عێڕاق بە دەست بێنین ببینە نوێنەری عێراق لە بەژداری پاڵەوانیەتی یانەکانی عەرەبی وە هەمان ساڵە توانیم پلەی یەکەمی سەر یاریزانانی هەڵبژاردەی عێڕاق بەدەست بێنم ، وە ئەم ساڵیش کە ناخۆشترین ساڵی وەرزشیم دادەنێم توانیمان پلەی سێیەم بەدەست بێنین .\nتاچەند لە یەکێتی پاسکیل سواری عێراق و کوردستان ڕازیت و چ پەیامێکت هەیە بۆی؟\nبەڕاستی زۆر لێیان ناڕازین چ لە ڕێکخستنی پاڵەوانیەتیەکان و وە بەشداری پاڵه وانیەتیەکانی دەرەوە . یەکێتی پاسکیلسواری کوردتان بۆ ماوەی سێ ساڵە بەشداری هیج پاڵەوانیەتی کوردستا نمان نەکردووە بە هۆ نەبوونی پاڵەوانیەتی کوردستان .\nوە یەکێتی پاسکیلسواری کوردستان زۆر خەم ساردبووە لە دروستکردنی هەڵبژاردەی نیشتیمانی کوردستان .... وە داوامان لە یەکێتی پاسکیلسواری عێڕاق هیوادارم هەوڵێکی جدی بدات لە بەشداریکردن پاڵەوانیەتە نێودەڵەتیەکان چونکە بەرە پێشچونی یاریەکە بە شێوه یە پێش دەکه و ێت\nهیواو ئاواتت چیە؟\nهیوام ئەوەیە ڕۆژێک لە ژێر ئاڵای کوردستان بەشداری بکەم لە پاڵەوانیەتیە نێو دەو ڵەتیەکان.\nله‌كۆتـایی دا سوپاسی دایک و باوک م دەکەم زۆر پشتگیری منیان کردووە بۆ ئەوەی بەردەوام لە یاریەکە وە هاوڕێکان زۆر پاڵپشتم بوون\n28701 جار بینراوە


مووچەی فەرمانبەران لە پڕۆژەی بودجەدا بێ پاشەکەوت داندراوە\n2018-11-06 [06:18 AM]\nبەپێی زانیارییەكانی وەزارەتی دارایی هەرێمی کوردستان لە پڕۆژە یاسای بودجەی 2019ی هەرێمی کوردستاندا مووچەی فەرمانبەرانی هەرێمی کوردستان بە بێ پاشەکەوت داندراوە.\nنەورۆزقازی، سەرۆکی فەرمانگەی یاسایی ئەنجومەنی وەزیرانی کوردستان بە باسی راگەیاند: پلانی حکوومەت ئەوەیە سیستەمی پاشەکەوتی مووچە بە یەکجاری هەڵبگرێت و دەشڵێت:" لە پاڵ هەڵگرتنی سیستەمی پاشەکەوتی مووچەی فەرمانبەران و دابەشکردنی مووچە بە بێ پاشەکەوت دەبێت لە بودجەی 2019ی هەرێمی کوردستان بودجەیەکیش دابندرێت بۆ گەڕانەوەی بەشێک لە پاشەکەوتی مووچە بۆ ئەوەی دڵنیایی بدرێـە مووچەخۆران".\nروونی کردەوە سەرۆکی حکوومەت و جێگرەکەی چەند جارێک دڵنیاییان داوە پاشەکەوتی مووچە نافەوتێت و دەدرێتەوە" بۆ جێبەجێکردنی ئەو دڵنیاییە دەبێت لە بودجەی 2019 بڕگەیەک هەبێت بڕێک پارەی پاشەکەوت بدرێتەوە مووچەخۆران".\nپێشووتر پەروین نوری، بەرێوەبەری گشتی بودجە لە وەزارەتی دارایی هەرێمی کوردستان بە هەمان سەرچاوەی راگەیاندبوو:" پەیوەست بەوەی پاشەکەوتی مووچەی فەرمانبەران لە ساڵی 2019 هەڵبگیرێت یان چۆن بدرێتەوە، ئەوە دەوەستێتە پێگەی کورد لە حکوومەتی عێراق و پرسی ناردنی بەشە بودجەی تەواو".\nد. ئەحمەد سەفار، پسپۆڕی بواری دارایی و پەرلەمانتاری پارتی لە پەرلەمانی عێراق گوتی: ئەگەر بودجەی 2019 خواستەکانی کوردی تێدا جێگیر بکرێت ئەوە پاشەکەوتی مووچەی فەرمانبەران نامێنێت، پێشووتریش خۆم لەگەڵ سیستەمی پاشەکەوتی مووچە نەبووم، رێکاری تر هەبوو دەکرا بگیرێتە بەر،ئێستاش ئەگەر بودجەی کوردستان بکرێتە 14 تریلیۆن دینار ئەوە بە دڵنیایی پاشەکەوت نامێنێت".\nبەپێی زانیاریەکان بۆ هەر مانگێکی مووچەی فەرمانبەران بڕی 880 ملیار دینار داندراوە، ئەوەش ئەو بڕە پارەیە کە مووچەی تەواوی هەرێمی کوردستانە بە بێ پاشەکەوتی پێ دابین دەکرێت.\nرۆژی ٣ی شوباتی ٢٠١٦ ئەنجومەنی وەزیرانی ھەرێمی کورستان بڕیاری لە پاشەکەوتکردنی مووچەی فەرمانبەران دا، کە پاشەکەوتکردنەکە لە ١٥% دەستی پێ دەکرد تاوەکو ٧٥%، بەڵام لە ئاداری 2018دا حکوومەت پاشەکەوتی مووچەی بە رێژەیەکی زۆر کەم کردەوە.\nلە هەرێمی کوردستان نزیکەی ملیۆنێک و 380 هەزار کەس مووچە وەردەگرێت کە 683 هەزاریان فەرمانبەرن.\nئەم هەواڵە 6943جار خوێندراوەتەوە


دیسان بۆ كەركوك\n2018-02-08 18:17 268 جار بینراوە کۆمێنت\nچەند بۆ كەركووك‌و لەبارەی كەركووكەوە بنووسم. چونكە هیچ كوردێك نی یە (بە دڵ‌و زمانەوە) نەڵێ: كەركووك دڵ‌و قوردسی كوردستانە‌و چەندین لەقەبی تری بۆ دروست نەكات. تەنانەت ئەوانەش كە هەڵوێستیان لەگەڵ بۆ هەرێم بوونی كەركووكدا نەبووە (بەداخەوە) بەڵام دڵ‌و زمانیان لەگەڵ ئێمەیە.\nئێستا دێمەوە سەر ئەو دوو شتەی كەركووكیان كردەوە بەهۆی جارێكی تر كونج لەبارەی كەركووكەوە نووسین: دیارە ئەوە نی یە كە سەرنووسەری ئەم رۆژنامە بەڕێزە كە دەرفەتم بۆ دروست دەكات، برایەكی كەركووكیی ڕەسەنە. بەڵكو ئەوەیە كە لە یەكێك لە كەناڵەكانی تەلەفزیۆندا- د. مستەفای عانی (مصگفی العانی)م دی كە سكرتێری رێكخراوێكە بەناوی (mbc) ەوە‌و گوایە بەرگری لەبیر‌و سەربەستی دەكات. ئاشكرا بە عەرەبیی (زمانی قورئان) ووتی: كەركووك شاری كورد نی یە.\nسەیرە كابرا (عانی یە)- واتە سوننی یە‌و لە شیعەكانی سەر بە ئێران‌و عەببادی نی یە، تا لەبەر ئەوان ڕای لەگەڵ ئەواندا بێت. بەڵام كابرا لە كوێ یە‌و رێكخراوەكەی لە كوێ یە. رەفیق چالاكی رەحمەتی دەیووت: (ئینگلیز، ئای ئینگلیز، سەدان نۆكەری هەیە هێشتا لە قوتوو دان، دەری نەهێناون) دیارە هەڵوێستی ئاغای (العانی) ش هەر هەڵوێستی ئینگلیزە وا ئەمیش لە (قوتوو، دەرهێنرا).\nبۆ هەڵوێستی ئینگلیز‌و نەوتی كەركووك، ئەوەش دیارە- كە چ مەلیك مەحموودی نەمر،چ بەرزانیی نەمر- قۆچی قوربانی كەركووكن، چونكە كەركووكیان بە كوردستان دەزانی‌و دیارە نەوتی كوردستانیشیان بە موڵكی كوردستان دەزانی. بەڵام ئینگلیز كەركووك‌و نەوتی كەركووك بە موڵك‌و ماڵی خۆیان دەزانن.\nڕەنگە لە تاپۆی ناودەوڵەتیدا بە موڵكی شكسپیر دانرابێ. ئینگلیز نەوتی كەركووك بە موڵكی خۆیان دەزانن ئیتر چۆن بدرێت بە شێخی نەمر‌و بەرزانیی نەمر.\nمن سەركردە نیم‌و ئەندامی سەركردایەتیی هیچ حیزبێكی كوردستان نیم. بە شانازیمەوە زۆربەی سەركردەكانی كورد دەناسم. لەبەرئەوە مافی ئەوە بەخۆم ئەدەم بڵێم: با نەوتی كەركووك بۆ ئینگلیز بێت.(بە قوزەقورتیان بێت). جاران ئێمە هەر لە كەركووكدا نەوتمان هەبوو. لەبەرئەوە نەماندەویست دەست لەكەركووك هەڵگرین. بەڵام ئێستا لە كوردستاندا لەزۆر شوێندا نەوتمان هەیە، غازمان هەیە. شوكور بۆ خوا كوردستان‌و (هەرێم) دەوڵەمەندن. جا هەقی ئەوەم هەیە-كە هاووڵاتی یەكی كوردم-بڵێم: با نەوتەكە بۆ ئینگلیز بێت، بەڵام (بە خاك‌و بەرد‌و دار‌و بە ئاوی خاسەوە) نا. بەڵكو دەكرێ خاكی كەركووك بەشێك بێت لە (حكوومەتی كوردستان-ئەگەر هەرێم بێت، یا سەربەخۆ) بەڵام نەوتەكە بۆ ئینگلیز.(دنیا‌و مێژووش) زۆری ماوە‌و هەر وەك ئێستا نابێ‌و نموونەی بەرزی یەكێتیی كورد لەبارەی (عفرین)ەوە‌و ئەم پشتگیری یەی جیهان-دیارە (ئاسۆی كورد ڕووناكە)و ئەم هەڵوێستە جیایە بۆ ئینگلیز‌و عەببادی تۆمار بكەین‌و رۆژان رۆژی لەدووایە‌و كورد هەر ماوە‌و هەر سەر ئەكەوێ.\nئینسكلۆپیدیایەك د.عیزەدین مستەفا رەسوڵ\n2018-12-27 11:14 82 جار بینراوە\nبۆ یادی وودی د.عیزەدین مستەفا رەسوڵ\n2018-11-22 17:35 52 جار بینراوە\nلەكۆی بیرەوەریدا د.عیزەدین مستەفا رەسوڵ\n2018-11-08 17:30 66 جار بینراوە\nبۆ كتێب د.عیزەدین مستەفا رەسوڵ\n2018-08-30 17:06 66 جار بینراوە\nپێنج كورد د.عیزەدین مستەفا رەسوڵ\n2018-08-09 16:40 107 جار بینراوە\nلێكۆڵینەوەیەك د.عیزەدین مستەفا رەسوڵ\n2018-08-02 15:59 79 جار بینراوە\nبۆ ژنان د.عیزەدین مستەفا رەسوڵ\n2018-07-26 17:00 45 جار بینراوە\nهەر بۆ كەركوك د.عیزەدین مستەفا رەسوڵ\n2018-06-28 11:50 108 جار بینراوە\nزمانی كوردی د.عیزەدین مستەفا رەسوڵ\n2018-06-07 15:03 110 جار بینراوە\nهەر بەدووای تیپی لاتینیدا د.عیزەدین مستەفا رەسوڵ\n2018-03-01 11:56 198 جار بینراوە\nزەمین لەرزە د.عیزەدین مستەفا رەسوڵ\n2018-01-03 10:22 215 جار بینراوە\nبۆ (قودس) د.عیزەدین مستەفا رەسوڵ\n2017-12-23 11:57 283 جار بینراوە\nشۆڕشی ئوكتۆبه‌ر  د.عیزەدین مستەفا رەسوڵ\n2017-10-12 13:49 262 جار بینراوە\nمام جەلال د.عیزەدین مستەفا رەسوڵ\n2017-10-07 16:08 255 جار بینراوە\nئەم عیراقە عەزیمە-(العراق العظيم) چییە؟ د.عیزەدین مستەفا رەسوڵ\n2017-09-22 04:35 276 جار بینراوە


دیپلۆماسیەتی ئەمریکا لە لێواری هەڵوەشانەوەدایە - جام کوردی\nترەمپ گاڵتە بە دیپلۆماتکارانی ئەمریکاوە دەکات:\nدیپلۆماسیەتی ئەمریکا لە بەرامبەر حکومەتی ترەمپ لە شکست نزیک بووەتەوە، هەرچەندە هێشتاش دەتوانێت براوە بێت. کاتێک کە سەرۆک کۆماری ئەمریکا وا بیر دەکاتەوە کە زۆربەی پۆستە فەرمییەکانی وەزارەتی دەرەوە پێویست نین، ڕەنگە دیپلۆماسی جیدی و پیشەیی جێی گرنگی نەبێت و بە ڕوونی ئەم دۆخە لە ئیدارەکەی ترەمپ دەبینرێت. دوناڵد ترەمپ و ڕکس تیلرسۆن خەساری جیدییان بە دیپلۆماسیەتی ئەمریکا گەیاندووە و قەرەبووکردنەوەی ئەم خەسارانەش دەبێت کاری لە سەر بکرێت. پێویستە ئەوەش بوترێت کە وەزارەتی دەرەوەی ئەمریکا پێش دەست بە کاربوونی ترەمپ تووشی کێشەی جیدی بووە بەڵام سەرۆکی ئێستای ئەمریکا ئەم ڕەوتەی خێراتر کردووە.\nویلایەتە یەکگرتووەکانی ئەمریکا تێڕوانینی جیدیی بە دیپلۆماسیەتی خۆی نەبووە. لە جێی ڕەچاوکردنی سیاسەتی دەرەوە وەک سەرەکیترین کارامەیی بۆ دەسخستنی بەرژەوەندییە دووقۆڵییەکان، ئەمریکا خۆسەپاندنی بەرامبەر بە لایەنی بەرامبەر وەک ستراتیژ داناوە. ئەم تێڕوانینە زۆر کورتبینانەیە، لە بەر ئەوەی کە لایەنەکانی دیکە بەرەو شەڕی زیاتر و دژوارتر دەبات. تا ئێستا بەشێکی زۆر لە سەرکەوتنەکانی سیاسەتی دەرەوەی ئەمریکا لە ڕێگای دیپلۆماسییەوە بە دەست هاتووە. بۆ نموونە، ڕێکەوتنی کەمپ دەیڤید و دانوستانی کۆتایی شەڕی سارد لە دەسکەوتە بەرچاوەکانی سیاسەتی دەرەوە بووە کە نە لە گۆڕەپانی شەڕ، بەڵکوو لە سەر مێزی دانوستان بە دەست هاتووە.\nلە مێژووی ئەمریکا ڕەچاونەکردنی بواری دیپلۆماسی زۆر بینراوە. ئەگەرچی لە سەردەمی شەڕی ناوخۆیی یان شەڕی جیهانی دووەم، ئەمریکا پەنای بۆ دیپلۆماسی هێنا بەڵام لە قۆناغەکانی دیکە، دیپلۆماسیەت زیاتر بابەتێکی ڕواڵەتیانە بووە. بە تایبەت بە بوونی ئەمریکا وەک زلهێزێکی جیهانی، سەرکردەکانی ئەمریکا زیاتر پەنایان بۆ هەڕەشە و هێزی سەربازی هێناوە و ئەڵبەت هەر کات کە شکستیان هێناوە، خەڵک باجی ئەمەیان داوە. ئەم شکستانەش زیاتر لە وەزارەتی دەرەوەی ترەمپ بووە.\nهەوڵەکانی ڕکس تیلرسۆن بۆ نوێکردنەوەی چەندین بەشی وەزارەتی دەرەوەی ئەمریکا دەرەنجامی پێچەوانەی هەبووە. ژمارەی دەست لە کار کێشانەوەکان زیاتر بووە و ورەی فەرمانبەران دابەزیوە.\nویلایەتە یەکگرتووەکانی ئەمریکا بە شێوازی جیدی سەرقاڵی بەرەنگاربوونەوەی هێز و دەسەڵاتی وڵاتی چینە لە کیشوەری ئاسیا یان سەرقاڵە بە دۆسیەی ناوەکی کۆریای باکورەوە. سیاسەتی دەرەوەی ئەمریکا لە سەردەمی سەرۆکایەتی ترەمپ وەک شەمەندەفەرێکی تێکشکاوە و پێویستی بە چاکسازی جیدی هەیە. بەدەر لەمەش سەردەمی تاک جەمسەری لە جیهان بە سەر هاتووە و بۆ ئەمریکا سەردەمی سیاسەتی دەرەوەی گەمارۆ، خۆسەپاندن و هەڕەشە دژوارتر بووە. لە جیهانێک کە هێزەکانی دیکەش دەبینرێن، پێویست بە دیپلۆماسیەت هەیە. بۆ نموونە، بۆ کێبەڕکێ لە گەڵ چین و پاراستنی پێگەی ئەمریکا لە ئاسیا پێویست بە وتووێژ لە گەڵ وڵاتانی ناوچەکە دەکات.\nلە پێناو نۆژەنکردنەوەی دەفرایەتی دیپلۆماسی ئەمریکا، حکومەتی ترەمپ هەوڵێکی ئەوتۆی نەبووە. هەر بۆیە پێویستە کەرتی تایبەت، زانکۆکان و دامەزراوەکانی کۆمەڵگای مەدەنی سەرکردایەتی ئەم دۆخە بکەن.\nپێویستە بزوتنەوەیەکی چاکسازی دابمەرزێت تا خەڵک لە گرنگی دیپلۆماسی ئاگادار بکرێنەوە. بەشێکی زۆری خەڵک، پاراستنی ئابورییەکی بەهێز بە گرنگتر دەزانن، بەڵام ژمارەیەکی زۆر کەم لەوە تێدەگەن کە مەترسییەکانی سیاسەتی خۆسەپاندن و هەڕەشەی هێز بەرامبەر بە وڵاتانی دیکە چییە.\nئەمریکییەکان دەزانن کاتێک کە وڵاتێک بە چەکی کۆن و مەشق و ڕاهێنانی زۆر کەم پێ دەنێتە شەڕێکەوە، چی ڕوو دەدات. هەر بۆیە بە سەدان ملیار دۆلار بۆ مانەوەی هەژموونی سەربازی بە کار دێت. بەڵام ئەمریکییەکان پێویستە ئەوەش بزانن کە کاتێک بەرپرس و نوێنەرێکی ناپسپۆڕ سەردانی وڵاتانی دیکە دەکات، چی ڕوو دەدات.\nلایەنگرانی دیپلۆماسی پێویستە هەوڵی زیاتر بە ئاراستەی شرۆڤەی ئەرک و بەرپرسیاریەتی دیپلۆماتکاران بدەن. دیپلۆماتکاران بەدەر لە گەیاندنی هەڵوێستی فەرمی ئەمریکا لە پرسە جیاجیاکان، سەرچاوەی پڕبایەخی زانیاری سیاسی و ڕۆشنبیرین.\nلە سیاسەتی دەرەوەی ئێستای ئەمریکا گەشبینی نابینرێت. ئەمریکا هێشتا هەوڵی چارەسەرکردنی چەندین کێشە و قەیرانی نێودەوڵەتی دەدات. هێشتا لە چەندین شەڕی بێ کۆتایی، بە بێ ستراتیژێکی ڕوون و دڵنیاکەرەوە کەوتووەتە ژێر کاریگەری ناشارەزاترین سەرکردەکان. سەرەڕای ئەمەش، قەیرانی ئێستای دیپلۆماسی ئەمریکا بۆ ئەوانەی کە بڕوایان بە دیپلۆماسی هەیە، دەرفەتێکە بۆ دابینکردنی دامەزراوەکانی نوێ، ڕێکەوتنی زیاتر بۆ ڕێزگرتن لە دیپلۆماسی و گرتنەبەری سیاسەتی نوێ لە بەرامبەر گەلانی دیکە.\n* ئەم وتارە پێش لادانی ڕکس تیلرسۆن وەزیری دەرەوەی ئەمریکا لە پۆستەکەی بووە.\nنووسەر: ئستفان مارتین واڵت / سەرچاوە: فۆرن پۆلیسی\nوەرگێڕان: جام کوردی


لەنێوبردنی هەزاران بوتری مەشروبی ئەلكولی لە شاری مەریوان – زاگرۆس پۆست\nماڵەوە / کوردستان / لەنێوبردنی هەزاران بوتری مەشروبی ئەلكولی لە شاری مەریوان\nلەنێوبردنی هەزاران بوتری مەشروبی ئەلكولی لە شاری مەریوان\nسێ شه‌ممه 3 شوبات 2015\tکوردستان, هەواڵ 110 جار خوێنراوه‌ته‌وه\nبە بەشداریی ژمارەیەك لە كاربەدستان و بەڕێوەبەرانی دامەزراوە دەوڵەتیەكانی كۆماری ئیسلامی لە شاری مەریوان، 4 هەزار بوتری مەشروب لەو شارە لەنێو چوو.\nبە پێی راپۆرتی هەواڵنێریی حكومەتیی فارس، دوانیوەڕۆی ئەمڕۆ 14ی مانگی رێبەندان بە بەشداریی ژمارەیەك لە كاربەدەستان و بەرپرسانی دامەزراوە دەوڵەتیەكانی شاری مەریوان، 4 هەزار بوتری جۆرەكانی مەشروبی ئەلكولی كە لە لایەن هێزە ئینتزامی و پاسەوانەكانی سەر سننورەوە دەستی بەسەردا گیرابوو، لەنێو برا.\nمانگی رابردووش فەرمانداری كرماشان وتی: لە ماوەی یەك مانگی رابردوو زیاتر لە 16 هەزار بوتڵ لە هەموو جۆرە مەشروبە ئەلكولیەكان لە سەر سنوورەكانی پارێزگای كرماشان لە لایەن هێزەكانی كۆماری ئیسلامیەوە دەستی بەسەردا گیراوە و هاتنی ئەو بڕە مەشرووبە بۆ نێو خاكی ئێران بە ئەوەش بە ئاكامی پیلانی دوژمنانی رۆژئاوایی دەزانێت.\nبە پێی یاسای كۆماری ئیسلامی، گواستنەوە و فرۆشتنی مەشروباتی ئەلكولی وەكوو تاوان دێتە ئەژمار و ئەو كەسانەی كە لەو پەیوەندەدا دەستگیر دەكرێن، بە زیندانی درێژ ماوە و جەریمەی قورسی نەختی مەحكوم دەكرێن.\nلە نێو بردنی مەشروباتی ئەلكولی لە لایەن دام و دەزگا ئەمنیەتی و نیزامیەكانی كۆماری ئیسلامیەوە لە حاڵێكدایە، كە پتر لە 16 میلیۆن كەس لەوانە 8 میلیۆن منداڵ لە ئێران تووشی مادەسڕكەرە ماڵوێرانكەرەكان هاتوون و ئەو مادانەش بە بەرفراوانی و هەرزانی لە نێو هاوڵاتییاندا دەستدەكەوێت، بەڵام مەشروباتی ئەلكولی كە هاوڵاتییان لە بۆنە و رێوڕەسمی شادی و خۆشیدا كەڵكی لێ وەردەگرن بە توندی لە لایەن حكومەتەوە ئەو كەسانەی كە ئەو مەشرووبانە بەكاردەهێنن یان بازرگانی پێوە دەكەن بەرەوڕووی سزای توندوتۆڵ دەبنەوە.\nشایانی باسە، لە زۆربەی هەرە زۆری سنوورەكانی رۆژهەڵاتی كوردستان بە هۆی بێكاریی و تەنیا لەبەر دابینكردنی بژیوی ژیان، هاوڵاتییان روو دەكەنە كاری پڕمەترسیی و تاقەت پڕوكێنی كۆڵبەری و كاسبكاریی لەسەر سنوورەكان و كەمتر رۆژێك هەیە كە بە بۆنەی ئەو پیشەیەوە، لە لایەن چەكدارانی كۆماری ئیسلامیەوە هێرش نەكرێتە سەریان و بەرەوڕووی خەساری گیانی و ماڵی نەبنەوە.


١. ئێف سی ماگدێبورگ - Soccer - Yariga - Results, fixtures, tables and statistics\n١. ئێف سی ماگدێبورگ\n10/03/19 ماگدێبورگ 0 - 1 ساندهاوسێن بینینی ڕووداوەکان زانیاری زیاتر لەسەر ئەم یارییە\n16/03/19 دینامۆ درێسدێن 1 - 1 ماگدێبورگ بینینی ڕووداوەکان زانیاری زیاتر لەسەر ئەم یارییە\n29/03/19 ماگدێبورگ 0 - 0 هێدینهایم بینینی ڕووداوەکان زانیاری زیاتر لەسەر ئەم یارییە\n13/04/19 ماگدێبورگ 0 - 1 دارمستادت ٩٨ بینینی ڕووداوەکان زانیاری زیاتر لەسەر ئەم یارییە\n21/04/19 یان ڕێجێنسبورگ 13 : 30 ماگدێبورگ زانیاری زیاتر لەسەر ئەم یارییە\n27/04/19 ماگدێبورگ 13 : 00 گرێوسەر فورس زانیاری زیاتر لەسەر ئەم یارییە\n04/05/19 بۆخوم 13 : 00 ماگدێبورگ زانیاری زیاتر لەسەر ئەم یارییە\n12/05/19 یونیۆن بەرلین 15 : 30 ماگدێبورگ زانیاری زیاتر لەسەر ئەم یارییە\n19/05/19 ماگدێبورگ 15 : 30 کۆڵن زانیاری زیاتر لەسەر ئەم یارییە\n2018/2019 2017/2018 2016/2017 2015/2016 2014/2015 2013/2014 2012/2013 2011/2012 2010/2011 2009/2010 2008/2009 2019 2018 2017 2016 2015 2014 2013 2012 2018/2019 2017/2018 2016/2017 2014/2015 2013/2014 2012/2013 2009/2010 2017/2018 2016/2017 2015/2016 2014/2015 2013/2014 2017\nA. Brunst 23 years old 16 0\nG. Loria 33 years old 9 0\nM. Seidel 24 years old 0 0\nR. Brégerie 32 years old 8 0\nN. Butzen 26 years old 17 0\nM. Costly 23 years old 26 1\nD. Erdmann 28 years old 25 1\nN. Hammann 31 years old 7 0\nC. Handke 30 years old 7 1\nئالێکساندار ئیگنۆڤسکی 28 years old 13 0\nیان کیرشۆف 28 years old 9 0\nM. Niemeyer 23 years old 23 1\nT. Perthel 30 years old 9 1\nS. Schäfer 24 years old 16 0\nR. Weil 31 years old 13 0\nM. Bülter 26 years old 28 3\nT. Chahed 22 years old 5 0\nC. Laprevotte 26 years old 16 0\nS. Lewerenz 27 years old 4 0\nT. Müller 24 years old 24 0\nM. Osei-Kwadwo 23 years old 2 0\nR. Preißinger 22 years old 19 1\nB. Rother 22 years old 22 1\nP. Türpitz 27 years old 29 7\nC. Beck 31 years old 26 8\nF. Lohkemper 24 years old 24 4\nM. Oenning 53 years old\nReg. Cup Sachsen-Anhalt ئەڵمانیا 3


سایکۆلۆجیای گەریلا و شەڕڤان\nSaturday, 10.23.2021, 16:30\nهەموان دیمەنی ئەو گەریلا و شەڕڤانانەمان بینیوە کە بەردەوام دڵخۆش و دەم بە پێکەنین و بزەی لێون.. ئاخۆ هۆکاری ئەوە چیە ئەمان لەکاتی جەنگ و ڕووبەڕوو بونەوەی مەرگ لەهەر ئان و ساتێکدا،کەچی بەردەوام پێکەنین و بزەی لێو بۆ ساتێکیش ڕووخساریان جێناهێڵێ،، بە بەراورد لەگەڵ زۆربەی سوپاکان و ئەو جەنگاوەرانەی لە عێراق و سووریا بوونیان هەیە ، ئەمان تەواو جیاوازن و هیچ لەو مرۆڤانە ناچن لە بەرەکانی جەنگ.\nئەلقاعیدە و داعش و سوپای تورك و هاوشێوازەکانیان ، ڕوخسار و شێوازیان تووڕە و تووند و تیژ و دەم و چاویان هەردەم توڕە و ئاگریان لێ ئەبارێ.. ئەمان جگە لە تەکبیر و ئەللاو ئەکبەر و مل پەڕاندن و دەست درێژی سکێسی و دزی و فەرهود هیچی تریان لێ ناوەشێتەوە، ئەمانە بەم ڕەفتار و ئاکارە ناهەموارەیان زۆر بەتەواوی لەیەك ئەچن و لەهەر شوێنێك بن هەر ئەو جۆرە نەریتە درێژە پێ ئەدەن و دواتر کاولکاری و کۆمەڵکوژی گەورە ئەنجام ئەگەیەنن.\nبڕوانە کاتێ شەڕڤانانەکان بەهەردوو ڕەگەزەوە چۆن لەهەڵپەدا بوون بۆ بەرەنگاری و هێرش بردنە سەر داعش و هاوپەیمانەکانیان ،، بەهەمان شێوە و بە گۆڕو تینێکی گەلێ گەورە کاتێ ئەو چەکدار و تیرۆریستانە ئەکەوتنە دەستیان ئاوو و خواردنیان پێشەکەش ئەکردن. ئەمان چەندە لە جەنگدا چەلەنەگ و ئازا و جوامێرن ، سەد ئەوەندەش لەکاتی بەدیل گرتنی دوژمنەکانیان خواستی یارمەتی و هاوکاری کردنی زامار و بریندارەکان بوون. سەرباری ئەوەی چەندین قارەمانیان لە دەست دابوو کەچی ئەوان پرەنسیپی مرۆڤی خۆنەویست و خۆشەویست و مەردانەیان لەدەست نەدا. ئەوان هەزارەها خێزانی ئەو چەکدارانەیان حەوانەوە و ئەوپەڕی ڕێز و یارمەتی مرۆڤانەیان پێشکەش کردن، لە زۆرکاتدا مناڵەکانیان ئەگرتنە باوەش و خۆشەویستیان نیشان ئەدان.\nگەریلا و شەڕڤان هەر خۆیان بە تەنها نین بەو شێوەیەن بەڵکە خێزان و هاوڕێ و دۆستەکانیان هەمان پەسنی پێکەنین و بزەی لێو لەناخ و کەسایەتیان بەدی ئەکرێ، کێ هەیە کاتی هەواڵی شەهیدکردنی شەڕڤان و گەریلایەك ئەگاتە خێزان و دۆستەکانی یەکسەر ئەیکەن بە هەلهەلە و هەڵپەڕکێ بەوەش ئەوەندەی تر ووزە و خۆڕاگری لای خۆیان دروست ئەکەن.ئاخۆ ئەم جۆرە هزرکردنە چۆن چۆن دروست بوە و چۆن چۆن گەشەی کردوە؟؟\nفەلسەفەی (بەرخودان ژیانە) تاکی کوردی فێرکردوە کە بەختەوەری لەوەدا نیە چۆن و چەند و بەچ شێوازێك ژیان بگووزەرێنێ، بەڵکە پێوەری بەختەوەری و کامەرانی لەهاوکاری و یارمەتی دانی چوار دەور و بەهانا چوونی لێقەوماوان و هەژاران و مافخوراوانە. گەریلا و شەڕڤان هەست بەوە ئەکەن مافیان لەژێر هەڕەشەدایە و بوونی ئەوان بەستراوەتەوە بەو بەرخودان و بەرگرییەی لە بەرەکانی جەنگدا نمایشی ئەکەن. ئەم ڕاستیە بۆتە دیاردەیەکی جیهانی و لە هەموو کون و قوژبنی ئەم گەردوونەوە خەڵکانێك بەدوای خۆشەبەختی و ئاسوودەیی ژیان وێڵن و دێن لای گەریلا و شەڕڤانان، ئەدۆزنەوە. لەو پەڕی ئوسترالیاوە تا ئەوروپا و ئەمریکای لاتین و ئەفریقا چەندین خۆبەخش دێن وژیانی خۆیان پێشکەش بە کوردستان ئەکەن.. ئەمانە مانای ژیان لەوێدا بەرجەستە ئەکەن، سڵاو لەو جۆرە ئایدۆلۆجیا و فەلسەفە و سایکۆلۆجیایەی ئەم جۆرە شۆڕش و مرۆڤانە دەست پێکین.\nسەرانی گۆڕان فەرمانی گرتنیان بۆ دەرچو\nئەیخۆی نایخۆی، ساوەرە\nسێ کیلۆ جۆ لە بایەعی ئەم مانگە


کوردیپێدیا - راگەیەندراوی هەپەژە لە یادی 73 ساڵەی لەدایکبوونی عەبدوڵڵا ئۆجەلان\n📝 راگەیەندراوی هەپەژە لە یادی 73 ساڵەی لەدایکبوونی عەبدوڵڵا ئۆجەلان | پۆل: بەڵگەنامەکان | زمانی بابەت: 🏳 کوردیی ناوەڕاست\nراگەیەندراوی هەپەژە لە یادی 73 ساڵەی لەدایکبوونی عەبدوڵڵا ئۆجەلان\nدەقی راگەیەندراوەکەی هەپەژە:\nئێمە وەک هێزەکانی پاراستنی ژنانی رۆژهەڵاتی (هەپەژە)، 4ی نیسان 73مین رۆژبوونی ڕێبەر ئاپۆ سەرەتا لە ڕێبەرتی، ژنانی ئازادیخواز و مرۆڤایەتی بە شەرەف پیرۆز دەکەین و رایدەگەیەنین کە 4 نیسانی ئەمساڵ دەبێتە هۆیەکی گرنگ بۆ سەرکەوتنی تێکۆشانی ئازادی.\n50مین نەورۆزی سەرکەوتنی ئاپۆیی لە هەموو کوردستان و جیهان بە پێشەنگایەتی ژنان و گەنجان بە جۆش و خڕۆشێکی گەورە، بە رۆحی راپەرین بە پێی واتای مێژوویی پیرۆزکرا، لە هەموو شوێنێک گەلی کورد و دۆستەکانیان تەئکیدیان لەسەر ئازادی جەستەیی عەبدوڵلا ئۆجالان ڕێبەری گەلی کورد کردەوە. ئاگر و دروشمەکان کە لە گۆڕەپانەکانی کوردستان بەرز بوونەوە، بۆ داگیرکەر و قڕکەرەکان بووە وڵامێکی بەهێز. گەریلاکانی ئازادی کوردستان بە جۆشێکی گەورەوە لە لوتکە و بەرزاییەکانی هەموو چیاکانی کوردستان ئاگریان کردەوە و بڕیاری خۆیان بۆ سەرخستنی شۆڕشی ئازادی دۆپاتکردەوە.\nلە ئیلامئیلام تاوەکو هەورامان و ماکۆماکۆ، لە ئامەدئامەد تاوەکو جزیر و دەرسیمدەرسیم، لە دێرک تاوەکو حەلەب و ڕەقا، لە کەرکوککەرکوک تاوەکو هەلەبجە و هەموو کوردستان ئاگری ئازادی پەیامی سەرکەوتنی ئاپۆیی پیشاندرا. لە بناغەدا نەورۆزی 50مین سەرکەوتنی ئاپۆیی سەرەتای قۆناغێکی نوێی سەرخستنی دۆزی ئازادیە. 50 ساڵ یان نیو سەدە لەگەڵ بە ڕێبەرتی ڕێیەر ئاپۆ، کورد بۆ ئەوەی لە چنگی قڕکردن رزگار ببێت، تێکۆشانێکی بێوێنە بەڕێوەبرا. رەدکردنی سیستمی قڕکەر و داگیرکەر، رەدکردنی هەموو سیستمی داگیرکاری و سەردەستی مۆدێرنیتەی کاپیتالیست و جیهانگیریە، بۆیەش بە پیلانگێڕێ و هێرشەکانی دەرەوەی مرۆڤایەتی رووبەرووبووینەوە. لەگەڵ هەموو ئەمانەشدا ئەم تێکۆشانە بووەتە ناوەندی ژیانێکی سۆسیالیست، شۆڕشی کۆمەڵایەتی و ئازادی ژن کە بۆ گەلانی جیهان و بە تایبەتی ژنان بووەتە سەرچاوەی ئیلهام وەرگرتن.\nڕێبەرتی لە تێکۆشانی 1973 بەرەو بەنداوی چوبوکی پایتەختی داگیرکەری، دەستکەوتی بێوێنە و شۆڕشگێری خوڵقاند. زیاتریش ژنانی کورد لەنێو بێدەنگی مردنی سەدەدا بوون و لە کەلتوری کۆن و مێژویی بێبەشکرابوون. دووبارە گەڕانەوە سەر ناسنامە و جەوهەری خۆیان. لەسەر ئەمەش بناغەی شۆڕشی ئازادی ژنی سەدەی 21 دروستکرا. ژنانی شۆڕشگێری کورد لەگەڵ ڕێبەرتی خۆیان پەیوەندیەکی بەهێزی دروست کرد و هەڤاڵتی سەردەمی لەنێوان ژنی ئازادی و ڕێبەرتی دروست کرد. ئەم پەیوەندیەک بە رۆحی رەخشان، زیلان و شیرین ئەلەمهولی هونێنراوە.\n4ی نیسان لەدایکبوونی گەلان، ژنان و مرۆڤایەتی سەردەمە و هەر 4ی نیسانێک دەبێتە هەڤپەیمانیەکی نوێ لەگەڵ ژیانی ئازاد. چۆن کە گەلی کورد لە پێشەنگایەتی ژناندا 50مین نەورۆزی سەرکەوتنی ئاپۆیی بە رۆحی راپەرین لە هەموو شوێنێک پیرۆز کرد، 4ی نیسانیش دەبێتە لوتکەی ئەو بڕیارە.\nرۆژهەڵاتی کوردستان وەک رۆناکی رەنج و تیشکی ڕێبەر ئاپۆ، لە 4ی نیسانی ساڵی 2004 دا پارتی ژیانی ئازادی کوردستان (پژاکپژاک)ی دامەزراند. ڕێبەر ئاپۆ رایدەگەیەنێت کە بۆ گەلی کورد، ڕێکخستنبوون لە نان و ئاو گرنگترە. گەلەکەمان لە ڕۆژهەڵاتی کوردستان لە دەوری پژاک کۆبووتەوە و سیاسەتی دیموکراتی خۆی بەرەو پێشەوە دەبات و بۆ چارەسەر کێشەی کورد لە چوارچێوەی پاراستنی رەوادا ئیرادەی خۆی نیشان دەدات. پژان ئەنجامی تێکۆشان و رەنجی ڕێبەر ئاپۆیە لە ڕۆژهەڵاتی کوردستان و سەرەتایەکی نوێیە بۆ گەلانی ئێران. لە 17مین ساڵی دامەزراندنی پژاکدا، گەلەکەمان لە ڕۆژهەڵاتی کوردستان بازنەی ڕێکخستن و تێکۆشانی خۆی فراوانتر دەکات و سووربوونی خۆی بۆ ئازادی زیاتر پیشان دەدات. ژنانی رۆژهەڵاتی کوردستان بە رۆناکی فەلسەفەی ڕێبەر ئاپۆ لە ئێران و لەنێو گەلانی ئێراندا زیاتر بڵاودەبنەوە.\nئێمە وەک هێزەکانی پاراستنی ژنانی رۆژهەڵاتی کوردستان (هەپەژە) دووبارە ڕۆژبوونی ڕێبەرتی ئازاد ڕێبەر ئاپۆ لە هەموو کورد، بە تایبەتی لە ژنانی کورد و ڕۆژهەڵاتی کوردستان پیرۆز دەکەین. رایدەگەیەنین کە لەم ساڵەدا، لە چوارچێوەی بەرگری رەوادا، تێکۆشانی ئازادیمان دژی داگیرکەری، قڕکردن و لەدژی دەسەڵاتی پیاوسالاری فراوان دەکەین. بانگەوازیمان بۆ ژنانی کورد، ئازەری، بەلوچ، فارس و هەموو ژنانی ئێران و گەلانی هەرێمەکە ئەوەتە کە بە رۆحی سەرکەوتنی ئاپۆیی، پێشوازی لە 4ی نیسان بکەن و لەدژی گۆشەگیری رەهای سەر عەبدوڵلا ئۆجالان ڕێبەری گەلی کورد بوەستنەوە و بە هێزی جەوهەری و بریاریداری پۆڵایی خۆتان، بە یەکگرتن و یەکێتی لەدژی داگیرکەری و هاوکارە نۆکەرەکان تێکۆشان بەرز بکەنەوە.\nبەم واتایە، لەگەڵ 4ی نیسان گەلەکەمان کەوتە سەردەمێکی نوێ کە هەبوونی خۆی ناسی و پێویستە هەموو میراس و دەستکەوتەکانی 50 ساڵە بۆ سەرکەوتنی ئاپۆ ببێتە هێز و ئەزموون و بڕیارداری و بە تەئکیدی سەرکەوتن لەگەڵ خۆی بهێنێت.\n#ئیلام | #ماکۆ | #ئامەد | #دەرسیم | #کەرکوک | #پژاک |\n➕ ئەم بابەتە لەلایەن: (رۆژ هەژار)ەوە لە: Apr 4 2022 10:30PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Apr 4 2022 11:03PM پێداچوونەوەی بۆکراوە و ئازادکراوە


کوردپرێس :: Kurdpress News Aganecy - بڕیاره‌کانی کۆبوونه‌وه‌ی ئه‌ستانه به فه‌رمی ناناسین\nبه‌یاننامه‌ی YPG له‌باره‌ی کۆبوونه‌وه‌ی ئه‌ستانه:\nبه‌شی سووریا- YPG له به‌یاننامه‌یه‌کدا له‌باره‌ی دانووستانه‌کانی ئه‌ستانه ڕایگه‌یاند: بڕیاره‌کانی ئه‌م کۆبوونه‌وه‌یه به فه‌رمی ناناسین و پابه‌ندی قبووڵ کردنی بڕیاره‌کانی ئه‌م کۆبوونه‌وه‌یه نین.\nبه‌پێی هه‌واڵی کوردپرێس به گێڕانه‌وه له فورات نیووز، فه‌رمانده‌ی گشتیی یه‌کینه‌کانی پاراستنی گه‌ل له‌باره‌ی کۆبوونه‌وه‌ی ئه‌ستانه به‌یاننامه‌یه‌کی بڵاو کرده‌وه و ڕایگه‌یاند: پایبه‌ندی ده‌ره‌نجامه‌کانی ئه‌م کۆبوونه‌وه‌یه نابێت.\nله‌م به‌یاننامه‌یه‌دا هاتووه: "له شاری ئه‌ستانه‌ی پێته‌ختی قه‌زاقستان کۆبوونه‌وه‌یه‌ک بۆ چاره‌سه‌رکردنی قه‌یرانی سووریا له‌لایه‌ن ڕووسیا، تورکیا و ئێرانه‌وه به‌ڕێوه‌چوو. ئێمه وه‌کوو یه‌کینه‌کانی پاراستنی گه‌ل (YPG) ڕایده‌گه‌یێنین که هه‌ندێ له لایه‌نه‌کانی به‌شداربوو له‌م کۆبوونه‌وه‌یه خۆیان به‌شێک له قه‌یرانه‌کانی ئێستای ناوچه‌که‌ن و هیچ ڕێگه‌چاره‌یه‌کی کاریگه‌ر بۆ چاره‌سه‌رکردنی ئه‌م قه‌یرانه‌یان نییه.\nئێمه پێمانوایه که قه‌یرانه‌که به پڕۆژه‌ی دیموکراتیکی برایه‌تی نێوان گه‌لان که به هه‌وڵ و تێکۆشانی ئیداره‌ی خۆبه‌ڕێوه‌به‌ری ئه‌نجام دراوه، چاره‌سه‌ر ده‌کرێت.\nئێمه بانگهێشتی کۆبوونه‌وه‌ی ئه‌ستانه نه‌کراوین. له‌م ڕووه‌وه خۆمان پایبه‌ندی جێبه‌جێکردنی بڕیاره گیردراوه‌کان له‌م کۆبوونه‌وه‌یه نازانین. بڕیاره گیردراوه‌کان په‌یوه‌ندی به ئاماده‌بووانی ئه‌م کۆبوونه‌وه‌یه ده‌بێت. هیوادارین شه‌ڕی سووریا و خوێنڕشتن کۆتایی پێبێت و ڕێگه‌چاره‌یه‌کی دیموکراتیک بۆ قه‌یرانی ناوچه‌که بگیردرێته‌به‌ر."\nکۆدی بابه‌ت: 68046 | به‌روار: ۱۳۹۵/۱۱/۵ | کاتژمێر: 13 : 37\nخولی نوێی دانووستانی ئه‌ستانه سه‌باره‌ت به قه‌یرانی سووریا ده‌ستپێده‌کات\nوه‌فدی ڕووسیا و سووریا بۆ به‌شداری له کۆبوونه‌وه‌ی ئه‌ستانه گه‌یشتنه ئه‌م شاره\nڕووسیا بۆ به‌شداری له کۆبوونه‌وه‌ی ئه‌ستانه بانگهێشتی ئه‌مریکای کرد


هەر ئیزدییەک کەدەیتوانی بێ خوواردن، بێ جلوبەرگی پێویست و تەنانەت بێ پێڵاو وەکێو دەکەوتن و ڕایانکرد. چەندین ڕۆژ لە بارودۆخێکی چەتووندا و بە پاڵپشتییەکی کەمی نێونەتەوەیی لەسەر چیا حاسێ ببوون. پێشمەرگەکانی پاڕتەکەی مەسعود بارزانی (پاڕتی دیموکراتی کوردستانی عێراق) ئەو کەسانەی کە سوێندیان خوواردبوو ئیزدییەکان بپارێزن، ڕێک لەو کاتەیدا کە پێویستیان پێیان هەبوو لەیەک هەڵوەشان. لە ئاکامدا ئەوە گەریلا کوردەکانی سوریا و تورکیابوون کە شەڕیانکرد و لە ڕێگەی چیاکانەوە توانیان بچنە ناو دڵی داعشەوە و ڕێگەیەک بۆ ئەو ئیزدییانە بکەنەوە کە زیندوو دەرچووبوون و ئەوانیان ڕاگواست بۆ ناوچەیەکی خودموختار لە سوریا، کە پێی دەگوترێت "ڕۆژئاڤا". زۆربەی ئەو گەریلایانە "ژن" بوون. دەیان ساڵە کە ژنان لە بزوتنەوەی کوردستاندا بەشداری چالاکانەیان هەیە، لەسەر ئەو ئەساسە کە ئەوان ناتوانن چاوەڕێبن تا کەسانی دیکە بێن و بەرگری لەوان بکەن، بەڵکوو ئەوە بۆخۆیانن کە دەبێ خەبات بکەن تا بە ئازادی بگەن. ڕاستییەکەی هەندێک لەو ژنانە دەڵێن کە بۆ ئازادی ژنانی دیکە خەبات دەکەن، چوونکە دەزانن چ مەترسییەک هەڕەشە لەو کەسانە دەکات کە لەلایەن داعشەوە بەدیلگیراون. لە گۆڕەپانی جەنگی ڕۆژئاڤادا لە دژی گروپی دەوڵەتی ئیسلامی، نە تەنیا لە ئاستی ڕیزەکانی هێزە کوردییەکاندا بەڵکوو لە ئاستی فەرماندەیی یەکینەکانی شەڕڤاناندا دەتوانی ژنان بدۆزییەوە. ژمارەیەک لە ژنان[ی ئیزدی] دووای رزگارکردنی زنجیرە چیای شەنگاڵ بڕیاریاندا پەیڕەوی لەو ئەساسەبکەن و یەکینەکانی پاراستنی ژنانی شەنگاڵیان بە مەبەستی پاراستنی خۆیان پێکهێنا. هەر بەو شێوەیە لە کوردستانی عێراقیش ئەو ژنانەی لە بەندی کۆیلایەتی داعش ڕزگاربوون، یەکینەکانی خۆیان پێکهێنا. هەرچەندە ژنانی شەڕڤان پشکداریی چەکدارانەیان لە بزوتنەوە ڕزگاریخوازییە نیشیتیمانییەکانی چین و ڤییەتنام تا کوبا، نیکاراگۆیە و موزامبیک "ئانگولا"، ئێران و خاکی داگیرکراوی فەلەستینییەکاندا هەبووە، بەڵام ڕەوتە سەرەکییەکانی ڕێکخراوە فێمێنیستییەکانی جیهان مەیلیان هەبوو کە پەیڕەوی لە "یەکییەتی نێونەتەوەیی ژنان بۆ ئاشتی و ئازادی" - ڕێکخراوەیەک کە لە سەردەمی شەڕی جیهانی دووهەمدا بونیادنرا - بکەن، ئەوان لە سەر ئەو باوەڕەبوون کە ڕێگەچارە بۆ ئەو ژنانەی لەکاتی جەنگدا دەبنە قوربانی، لە هەنگاوی یەکەمدا کۆتایی هێنان بە شەڕ و لە هەنگاوی دووهەمدا بەشداری ژنان کە گفتوگۆکانی کۆتایی هێنان بە جەنگە. لەخاڵی بەرامبەردا ئاڕاستەی بزوتنەوەی ڕزگاریخوازی کوردی لەسەر ئەساسی پاراستنی تاک لە هەردوو گۆڕەپانی کۆمەڵایەتی و چەکداریدا ساغ بووەتەوە. بەشداری ژنانی گەریلا لە گۆڕەپانی چەکداریدا دەرخەری ئەوەیە کە بەشداری ژنان لە هەموو گۆڕەپانەکانی کۆمەڵایەتیدا زۆر جێگەی بایەخە. لە سیستمی دێموکراسی، سەربەخۆی ڕۆژئاڤادا (ناوچەیەک لە نێو سنوورەکانی سوریادا) یاساگەلی بەهێز بۆ بەشداری ژنان لە حکومەتدا هەیە و سەرجەمی دامەزراوەکان لەلایەن ژنێک و پیاوێکەوە بەڕێوەدەبردرێن. کومیتەی ژنان دەستەڵاتی ڕاستی و کارامەی هەیە بۆ سەرکەوتن بەسەر کێشەگەلێک وەکوو بەمێرددانی نابەدڵی و توندوتیژی خێزانی. شێوەڕوانینێک بەرامبەر بە ئەو ژنانە هەیە کە دەستدرێژیان کراوەتەسەر، ئەوان وەک مایەی سەرشۆڕی بۆ بنەماڵەکان و کۆمەڵگا هەژماردەکرێن، لەڕاستیدا ژنانی گەریلا لە بەرامبەر ئەم شێوە ڕوانینەدا دەوەستنەوە و هەوڵدەدەن بیگۆڕن و ڕوانگەیەکی جیاواز نیشانبدەن. بیرۆکەی دەستدرێژی و بەکۆیلە بردن لە سەردەمە کۆنەکاندا وەکوو ستراتژییەکی سەرەکی لە هەڵاو و هەنگەمەکاندا، لەو تێکهەڵچوونەکاندا کە بە مەبەستی کۆمەڵکۆژی و لەناوبردنی شوناسی دوژمن ئەنجام دەدرا هاتە ئاراوە. بەمجۆرەبوو کە دەستدرێژی لە بۆسنیا و کۆماری دێمۆکراتیکی کۆنگۆ (و پێشتر لە شەڕی سەربەخۆخوازی بەنگلادشییەکان لەگەڵ پاکستان) کەڵکی لێوەرگیراو، هەر ئەمجۆرە کە ئەمڕۆ لە عێراق و سوریا کەڵکی لێوەردەگیرێت. لەدژی ژنانی ئیزدی بەشێوەیەکی دڕندانە توندوتیژی سێکسی پەیڕەوکراوە، بۆیە ناتوانین ئەم ژنانەی لەگەڵ نمونەکانی پێشتووتری قوربانیانی دەستدرێژی سێکسی هەڵسەنگێنین. ژمارەیەک لەو قوربانیانە و کەسانی دەوروبەریان لەو ڕەوشەی بەسەریان هاتووە هەست بە شەرمەزاری دەکەن، بەشێ لە پڕۆسەی چارەسەری و هێزبەخشین بە کەسایەتی، کەوا قوربانیەکان بۆ گەڕانەوە بۆ ژیانێکی ئاسایی ڕووبەڕووی دەبنەوە، بەگژداچوونی شەرمەزاریە. بەدڵنیایی خەباتی چەکداری تەنیا ڕێگەچارە نییە و بژاردەی دیکەش لەبەردەستن. بەڵام ڕاستییەکەی ئەوەیە هەندێک لەڕزگاربووەکان لە کەمپەکانی تایبەت بەپەنابەران لە کوردستانی عێراق نیشتەجێن، لەوێ تا ئێستاش کەشێکی بەتەواوی پیاوسالارانەی هەیە، ئەوان ڕێگایەکیان هەڵبژاردووە کە دەرخەری کاریگەری ژنانی کوردی ڕادیکاڵی گەریلایە لەسەریان. ئەنجومەنی ژنان کە لەمانگی جولای ڕابردوودا لەلایەن ئیزدییەکانەوە دامەزرا و کاریگەری [بزوتنەوەی] ڕۆژئاڤایان لەسەربوو، ڕایگەیاند کە نابێت تەنیا ئامانجیان "کرینەوە"ی ژنان و منداڵانی بەدیلگیراو لە داعش بێت، هەر وەکوو ئەوەی بووەتە باو. بەڵکوو دەبێ ئەوان ئازادبکرێن و هاوکات نەریتی نوێ بۆ بەرگری کردن لە خۆیان بخۆڵقێنن. ئەڵبەتە ئەوە کارێکی ئاسان نییە. دووای تێپەڕبوونی دووساڵ لە داگیرکردنی شەنگاڵ تا ئێستاش هەزاران ژن و منداڵی ئیزدی کۆیلەی داعشن. بەشێکیشیان لە کەمپی پەناخوازان لە تورکیا، عێراق و ڕۆژئاڤا ئاوارەن. لەهەمانکاتدا ژمارەیەکیان هەوڵیاندا خۆ بگەیەنە ئەوروپا و ژمارەیەکیان لەو ڕێگەیەدا خنکان. بەڵام چیای شنگاڵ وەکوو ناوەندی خەباتی ئیزدییەکان لەسەرپێیە، نیشتیمانی باب و باپیرانی زۆربەی ئەو کەسانەی کە کەمپەکانی پەناخوازاندان لە عێراق و خوازیاری گەڕانەوەن. یەکێک لەو کۆسپانەی لەبەردەمیاندا هەیە، هەر ئەو هێزە کوردییانەی عێراق واتە حیزبی مەسعود بارزانین، کە دوو ساڵ لەوەپێش ئیزدییەکان تەنیا جێهێشت. ئەو پێشمەرگانەی کە هاوساری خاڵە سنوورییەکانی نێوان ڕۆژئاجا و باکووری شەنگاڵیان لەدەستدایە و بەدانانی خاڵی پشکنین، دەستپێڕاگەیشتن بە کەلووپەلی پێویست و کەرەستەی بیناسازی چەتوون و جاری واشە قەدەغە دەکەن. گەماڕۆی کوردانی ڕۆژئاڤا لە چوارچێوەی هاوکاری [بارزانی] لەگەڵ تورکیایە. ئەو کەسانەی لەناو ئێمەدا کاریگەری زیاتری ژنانی ئیزدی و ئەو ژنانەی توانای شەڕ لەگەڵ دەوڵەتی ئیسلامیان هەیە پێوەدیارە، دەبێ زیاتر بەهێند وەربگیرێن . ئێمە دەبێ یارمەتیدەری حکومەتی ئامریکا بین تا زیاتر گرینگی بە هزری بەرابەری ڕەگەزی، دێمۆکراسی و فرەڕەهەندی بدات. ویلایەتە یەکگرتووەکان لەوماوەیەدا بەڵێنی داوە کە کەمێ زیاتر یارمەتی چەکداری حکومەتی بارزانی بکات. ئەو یارمەتیانە دەبی بۆ بزوتنەوەی ئازادیخوازی ئیزدییەکان بێ، بەشێوەیەک کە ئەوان بتوانن ماڵەکان و بیناکانیان سەرلەنوێ چاککەنەوە. هیوادارم بە بەشداری تەواوی ژنان و ڕزگاربووانی توندوتیژی سێکسی دەوڵەتی ئیسلامی گەمارۆی سەر ڕۆژئاڤا بۆ هەمیشە کۆتایی پێبێت. چوون گەریلاکان لەو دەگمەن هیزانەبوون کە شەڕیان لەدژی دەوڵەتی ئیسلامی کرد و بەهۆکاری فێمێنیست بوونیان تەنیا هێزێکن کە دەتوانن ڕووبەڕووی داعش ببنەوە. - 87


ئەمریكا رەخنە لە رەوشی مافی مرۆڤ دەگرێت لە میسر – Knwe.org\nسەرەکی » دۆسێ » ئەمریكا رەخنە لە رەوشی مافی مرۆڤ دەگرێت لە میسر\nقاهیرە دان بە بەڵگەنامەكاندا نانێت\nئەمریكا رەخنە لە رەوشی مافی مرۆڤ دەگرێت لە میسر\nراپۆرتی ساڵانەی وەزارەتی دەرەوەی ئەمریكا لەبارەی رەوشی مافی مرۆڤ لە جیهان لە ساڵی 2018، باس لە پێشێلكاریی مافەكانی مرۆڤ دەكات لە میسر كە خۆی لە «كوشتن لە دەرەوەی چوارچێوەی یاسا»، و « بێسەروشوێنكردنی زۆرەملێ» و «ئەشكەنجەدان»دا دەبینێتەوە، وەزارەتی دەرەوەی میسریش لە بەیاننامەیەكیدا لەو بارەیەوە،رتیكردبۆوە دان بە بەڵگەنامەكانی ئەو جۆرە راپۆرتانەدا بنێت.\nوەزارەتی دەرەوەی ئەمریكا دەڵێت، چەندان راپۆرت ئاماژە بە ئەنجامدانی كاریی «كوشتنی نایاسایی» دەكەن لەلایەن حكومەتی میسر و دەزگاكانی، بە چەند حاڵەتێكیش كە لەكاتی دەستگیركردنی هەندێك كەس، یان لەكاتی بوونی ئەوانی تر لە گرتوخانەكان، یان لە میانی پێكداهەڵپژانەكان لەگەڵ مەدەنییەكاندا، رویانداوە.\nهەروەها هەندێك راپۆرت هەن باس لە كوشتنی مەدەنییەكان دەكەن لەكاتی ئۆپەراسیۆنە سەربازییەكان لە سینا، ئەنجامدەرانیشی وەك راپۆرتەكەی ئەمریكا باسی دەكات لە سزا قوتارییان بووە.\nراپۆرتی وەزارەتی دەرەوەی ئەمریكا ئاماژە بە بوونی حاڵەتەكانی بێسەوشوێنكردنی زۆرملێ دەكات لە میسر، وێڕای حاڵەتەكانی ئەشكەنجەدان، ڕەشبیگریی، و رەوشی خراپی نێو زیندانەكان، دەستگیركردن بە هۆكاریی سیاسی، و پێشێلكردنی نایاسایی تایبەتمەندی، و سەپاندنی كۆتوپێوەندی بەسەر ئازادی ڕادەربڕین، و ڕۆژنامەگەری، و ئینتەرنێت.\nراپۆرتەكەی ئەمریكا ئاماژەی بە بوونی «پێشێلكاریی ئاشكرای مافەكانی گردبوونەوەی ئاشتیانە»، و كۆتوپێوەندی سەپێنراو بەسەر دامەزراندنی گردبوونەوەی ئەهلی، و تۆماركردنی ڕێكخراوە ناحكومییەكان كردووە.\nهەروەها باسی لەو لێكۆڵینەوانەش كردووە كە لەگەڵ كەسە هاوڕەگەزبازەكان كراوە، لەگەڵ كارپێكردنی بەزۆری منداڵان.\nراپۆرتەكە باس لەو لێكۆڵینەوانەش دەكات كە حكومەتی میسر لەگەڵ ئەو بەرپرسانەدا ئەنجامیداوە كە دەستییان لە هەندێك لەو پێشێلكارییانەدا هەبووە. بەڵام بەپێی ڕاپۆرتەكە، لە زۆری حاڵەتەكاندا، حكومەتی میسری بەشێوەیەكی هەمەلایەنە لێكۆڵینەوەی لەو پێشێلكاریانەدا نەكردووە كە لە بواری مافەكانی مرۆڤدا كراون، بە زۆربەی ئەو رووداوە توندوتیژیانەی لەلایەن هێزە ئەمنییەكانەوە ئەنجامدراون، ئەمەش بواری زیاتر بۆ «دەربازبوون لە سزا»دەڕەخسێنێت.\nسەبارەت بەو پەلامارە تیرۆریستیانەش كە لە میسر رویاندا، راپۆرتەكە دەڵێت، ئەو پەلامارانە بونەتە مایەی بێبەشكردنی هەندێك لە مافی ژیان. ڕێكخراوی تیرۆریستییەكان پەلاماری كوشندەیان بۆسەر ئامانجە حكومییەكان، و مەدەنییەكان، و هێزە ئەمنییەكان لە ناوچە جیاجیاكانی وڵات ئەنجامداوە، بە پەرستگاكانیشەوە. راپۆرتەكە ئاماژەی بە لێكۆڵینەوە لەو پەلامارە تیرۆریستیانە و لێپێچینەوەی لەگەڵ تۆمەتباران كردووە.\nلاوازی بەشداریی سیاسی\nئەوەی پەیوەندی بە ژیانی سیاسییەوە هەیە، راپۆرتەكە ئاماژەی بە پاشەكشەكردنی زۆربەی ركابەرانی عەبدولفەتاح سیسی سەرۆكی ئێستا كردووە لە هەڵبژاردنەكانی سەرۆكایەتی كە لە ساڵی 2018 ئەنجامدران، ئەوانەش هۆكاریی پاشەكشەكردنیان بۆ گوشاری سیاسی و كێشەی یاسایی و نەبوونی كێبڕكێی دادپەروەرانە گەڕاندۆتەوە، لە هەندێك حاڵەتیشدا كاندیدەكان ڕووبەڕووی دەستگیركردن بونەتەوە، بە بیانووی قەدەغەكردنی خۆكاندیدكردنی كەسێتییە سەربازییەكان، ئەمەش وەك ئاماژەكردنێك بۆ فەریق سامی عەنان.\nراپۆرتەكە ئاماژەی بە لاوازی بەشداریی سیاسی لە پرۆسەی سیاسیدا كردووە بەهۆی «كۆتوپێوەندە حكومییەكان»لەسەر دامەزراندنی گردبوونەوەكان، و گردبوونەوەی ئاشتیانە، و ئازادی ڕادەربڕین.\n«میسر دان بە بەڵگەكانی نێو راپۆرتەكەدا نانێت»\nوەزارەتی دەرەوەی میسر لە وەڵامی راپۆرتە ئەمریكاییەكە و لە بەیاننامەیەكیدا رایگەیاندووە»میسر دان بە بەڵگەنامەكانی نێو ئەو جۆرە راپۆرتانەدا نانێت».\nلەو بارەیەوە ئەحمەد حافز، وتەبێژی وەزارەتی دەرەوەی میسر دەڵێت»ئەو راپۆرتە و راپۆرتە هاوشێوەكانی، پشت بە زانیاریی و راپۆرتی بێ بەڵگە دەبەستن كە لەلایەن ئەو لایەن و رێكخراوە ناحكومیانەوە ئامادەی دەكرێن كە هەڵوێستە سیاسییەكان دەیانجوڵێنن».\nلە هەمان كاتدا، حافز، جەختی لەسەر»گرنگی ڕێزگرتن لە پرەنسیپی دەستوەرنەدان لە كاروباری ناوخۆی وڵاتانی تر» كردبۆوە.


لەسەر کوژرانی خۆپیشاندەران، عەلاوی هەڕەشەی دەستلەکارکێشانەوە دەکات\nبەرامبەر کوژران و سەرکوتکردنی خۆپیشاندەران لە شاری نەجەف، محەمەد تۆفیق عەلاوی، سەرۆکوەزیرانی ڕاسپێردراوی عێراق هەڕەشەی دەستلەکاردەکێشێتەوە.\nمحەمەد عەلاوی لە وتەیەکدا ڕایگەیاند: “ئەو هەڵسوکەوتانە دەمانخاتە سوچێکی شەرمنانەوە و لەگەڵ بەردەوامی ئەوەی روبەڕوی گەنجان دەبێتەوە ناتوانین بەردەوام بین لەو ئەرکەی پێمان سپێردراوە”.\nئەو توندوتیژیەی شەوی رابردوو مەیدانی خۆپیشاندانەکانی نەجەف بەخۆویەوە بینی و تیایدا ١١ کەس کوژران و نزیکەی ١٠٠ کەسیش برینداربوون، عەلاوی وتی " تەنها بۆ بنیادنانەوەی ئەوەی روخێنراوە هاتوین بۆ وەرگرتنی ئەم ئەرکە نیشتمانیە، رێزگرتنی بۆچونەکان و بۆچونی کەسانی تر لە گرنگترین ئەو کارانەن کە پێویستە لەم ماوەیەدا هەوڵی بۆ بدەین، ئەوە رەتناکەمەوە لە مەیدانەکانی خۆپیشاندان هێمای “X” لە وێنەکەم بدرێت بەهێندەی ئەوەی هێرشکردنە سەر ئەوانەی وێنەی منیان بەرز کردوەتەوە رەتدەکەمەوە”.\nمحەمەد تۆفیق عەلاوی ئەوەشی رونکردووەتەوە: “هاوڵاتی ئازادە لە دەربڕینی بۆچونی خۆی و ئەرکمان ئەوەیە خزمەتی زیاتریان بکەین و رێزیان بگرین و بیانپارێزین، ئەرکی یەکەمی حکومەتی داهاتوش لێکۆڵینەوەی جدیە دەربارەی خروقاتەکان و ئەوەی بەرامبەر رۆڵەکانمان لە خۆپیشاندەران و هێزە ئەمنیەکان دەکرێت و لێپرسینەوە لەهەر کەس و لایەنێک دەکرێت لەپشت ئەو کارانەوە بێت، خوێنی عێراقیەکان تاکە هێڵی سورەو ئەگەر لەبەرچاومان بڕێژرێت ئەوە هیچ رێز و کەرامەتێکمان نابێت”.\nسەرۆک وەزیرانی راسپێردراو لە کۆتایی قسەکانیدا وتیشی"لەم بارودۆخەی پێیدا تێپەڕ دەبین دەسەڵاتمان نییە چونکە هێشتا رێوشوێنەکانی پێکهێنانی حکومەت تەواو نەبووە، ئەوەی بەلامانەوە گرنگە ئەوەیە کار بکەین بۆ ئەوەی بارودۆخەکە نەگاتە ئاستێک کە کەس ئاواتی پێنەخوازێت".


وێنە.. لە هەولێر سێ هۆتێل بۆ كەرەنتینەكردن بەخشرانە حكومەت – تۆڕی میدیایی خەڵک\nوێنە.. لە هەولێر سێ هۆتێل بۆ كەرەنتینەكردن بەخشرانە حكومەت\n2020/03/31 - 11:28 PM\nسێ هۆتێلی شاری هەولێر، لەلایەن خاوەنەكانیانەوە بەخشرانە حكومەت، بۆ ئەوەی ببنە بەشێك لەو شوێنانەی وەزارەتی تەندروستی بۆ كەرەنتینەكردن سوودیان لێ ببینێت.\nوەزارەتی شارەوانی و گەشتوگوزاری هەرێم بڵاویكردەوە، لە سەرەتای دەستپێكردنی پڕۆسەی كەرەنتینەكردنی هاووڵاتییانی گەڕاوە بۆ هەرێمی كوردستان، حكومەتی هەرێمی كوردستان، شوێنەكانی گەشتیاریی هەرێمی كوردستانی كردووەتە شوێنی پێشوازی و كەرەنتینەكردن و پێشكەشكردنی خزمەتگوزاری كە لە ماوەی ڕابردوودا زیاتر لە 5 هەزار و 500 گەڕاوە كەرەنتین كراون.\nوەزارەتی شارەوانی و گەشتوگوزاری هەرێم ئاماژەی بەوەشداوە، هەریەك لە هۆتێلەكانی “ماریانا” و “مای فلاوەر” و “دارین” لە شاری هەولێر، لەلایەن خاوەنەكانیانەوە، لە ڕێگەی وەزارەتی شارەوانی و گەشتوگوزار/ دەستەی گشتیی گەشتوگوزارەوە، بەخشرانە حكومەتی هەرێمی كوردستان، تا بۆ كەرەنتینەكردنی هاووڵاتییان بەكاریان بهێنێت، ئەمە جیا لەوەی چەند هۆتێلێكی تریش لە ڕێگەی هەمان دەستەوە ئامادەییان دەربڕیوە، ببنە بەشێك لە پلانەكانی حكومەتی هەرێمی كوردستان بۆ ڕووبەڕووبوونەوەی ڤایرۆسی كۆرۆنای نوێ (كۆڤید19).\nڤایرۆسی كۆرۆناهەولێروەزارەتی تەندروستیوەزارەتی شارەوانی و گەشتوگوزاری هەرێم\nتەندروستی هەرێم: 8 حاڵەتی نوێی تووشبوون بە ڤایرۆسی كۆرۆنا تۆماركرا\n2020/06/04 - 9:15 PM\nبەڕێوەبەرایەتی گشتی تەندروستی هەولێر لە ڕاگەیەنراوێكدا ڕایگەیاند: (۳) نەخۆشی تووشبوو بە ڤایرۆسی كۆرۆنا COVID – 19 دوای وەرگرتنی چارەسەری پزیشكی بەتەواوی چاكبوونەوە و باری تەندروستییان تەواو جێگیر بووەتەوە و پشكنینی تایبەتی یەك لەدوای یەكییان بۆ كرایەوە كە نێگەتیڤ بوو و بڕیاردرا بنێردرێنەوە ماڵەوە.\nبەڕێوەبەرایەتی تەندروستی گشتی هەولێر ئەوەشیخستووەتەڕوو: كۆی گشتی چاكبووەوەكان لە شاری هەولێر گەیشتە ۲۳۳ كەس.\n• هاوڵاتیانی خۆشەویستی شاری هەولێر پێتان ڕادەگەیەنین كە (۳) نەخۆشی تووشبوو بە ڤایرۆسی كۆڕۆنا COVID – 19 دوای وەرگرتنی چارەسەری پزیشكی بەتەواوی چاكبوونەوە و باری تەندروستییان تەواو جێگیر بۆتەوە، وە پشكنینی تایبەتی یەكیان لەدوای یەكییان بۆ كرایەوە كە نێگەتیڤ بوو و بڕیاردرا بنێردرێنەوەماڵەوە.\n• كۆی گشتی چابووەكان گەیشتە (۲۳۳) كەس.\n٤ی حوزەیرانی ۲٠۲٠


ژیان چیه | پارتی كرێكارانی كوردستان - PKK Official Site PKK سایتی فەرمی پەكەكە\nگرنگترین نرخى مرۆڤبوون چۆنێتى تێکۆشانه بۆ کۆمه‌ڵگه‌یه‌کى که جگه له مردن شتێکى پێ ره‌وا نه‌بینراوه ...\nیان له نێوان خو و نه‌ریته‌کانماندا و پێداویستیه‌کانى کۆمه‌ڵگه‌که‌مان مه‌ودایه‌کى ئاسمانى و رێسمانیان هه‌یه، خوو و نه‌ریته‌کانمان سه‌رتاپاى پڕاوپڕه له چه‌مکى بنده‌ستى، کاریگه‌رى ده‌سه‌ڵاتدارى، به‌ند و داوه‌کانى بنه‌ماڵه. پره‌نسیپى ژیانى کۆمه‌ڵگابوون و هه‌ره‌وه‌زى و بیرى هاوبه‌شى تێیدا قه‌ڵسه، چه‌مکى تاکڕه‌وێتى له کۆمه‌ڵگابوون دووره. خۆبه‌خۆ به کاریگه‌رى سه‌رمایه‌دارى ئه‌و دۆخه قوڵتر و کاریگه‌رى زیاتر بووه. تاکڕه‌وێتى به چه‌مکه رۆژئاواییه‌که‌ى واى له تاک کردوه که دونیاش ئاگرى تێبه‌ر بێ مسقاڵێکیش نه‌ک به‌رپرسیارێتى نیشان نادا، به‌ڵکو نایکاته خه‌مى خۆى. ئه‌و کلتوره که خاڵیه له ویژدان و ئه‌خلاق و مۆڕاڵ به پێشکه‌وتنى ئامێره‌کانى په‌یوه‌ندى زیاتر کاریگه‌رترى نیشان ده‌دات و زیاتر کلتورى تاکڕه‌وێتى بڵاوکردۆته‌وه له‌وه مه‌ترسیدارتر ئه‌وه‌یه که ئه‌و چه‌مکه کاریگه‌رى له که‌سێتى ژن، منداڵان، گه‌نجان، ته‌نانه‌ت پیر و به‌ساڵاچووه‌کانیش بکات، تاکڕه‌وێتى مرۆڤ له مرۆڤبوون ده‌خات له‌به‌رئه‌وه که مرۆڤبوون و نه‌بوون په‌یوه‌سته به چه‌مکى کۆمه‌ڵگابوون و نه‌بوونى تاکه‌وه. به‌پێى خو و نه‌ریته‌کانمان چه‌رخى ژیان له قۆناغى له‌دایکبوون، گه‌وره‌بوون، خوێندن له خوێندنگاکانى ده‌وڵه‌ت، هاوسه‌گیرى، وه‌ک ماکینه‌ى دروستکردنى منداڵ و به‌خێوکردنیان و له دواییشدا مردنه، ئه‌مه قه‌به‌ترین کلێشه و به چه‌ند وشه ئه‌و خولى سوڕانه‌وه‌یه‌ى ژیان و مردنه که له زهنى هه‌موو تاکێک دایه. به‌ڵام له‌م چه‌رخى ژیان و خولى سوڕانى ژیانه‌دا نه ژیان واتاى هه‌یه و نه مردن. نه‌خاسمه کاتێ کورد بێت، واوه‌تریش کاتێ ژن بیت ئه‌و خولى سوڕانى ژیانه هیچ واتایه‌کى نیه. نه‌ک ته‌نیا ژیان بێ واتایه، به‌ڵکو بێ ئه‌وه‌ى درکى پێ بکه‌ى و به‌ئاگا بى تۆ ده‌بیته باشترین ئامێرى ده‌سه‌ڵاتدارى و سه‌رمایه‌دارى. ئێمه له خاڵى سفر ده‌ست پێ ناکه‌ین، بۆ ئه‌وه‌ى ژیان واتادار ببێ که‌م نین ئه‌و قوربانیانه‌ى له کوردستاندا دراوه له پێناوى ئازادیدا و زۆر شێواز و رێبازى گوزاره له‌خۆکردن خوڵقێنرا.\nله ژیان و مردندا چه‌مکه‌کانى ویژدان و ئه‌خلاق دوو چه‌مکى ده‌ستلێبه‌رنه‌دراون بۆ مرۆڤبوون، بۆ ؟ ویژدان هه‌بێ مرۆڤێکى کورد، ژنێکى کورد ده‌بێ به بیستنى چیرۆکى (ن.چ) موى هه‌موو جه‌سته‌ى هه‌ستێ و خه‌وى لێ حه‌رام ببێ. ویژدان هه‌بێ مرۆڤ کاتێ ئاماره‌کانى توشبوونى گه‌نجانى کورد له رۆژهه‌ڵاتى کوردستان به ماده‌ى هۆشبه‌ر و به به‌سیج کردنیان ده‌بیستێ ده‌بێ مرۆڤ خوێنى راوه‌ستێ. ویژدان هه‌بێ کاتێ له دیمه‌نى گه‌ریلاکانى کورد که به چه‌کى کیمیایى و ناپاڵم بوونه‌ته سوتمان و قه‌قنه‌ز مرۆڤ ده‌بێ بێ ئاوڕدانه‌وه له دواوه بڕیارى تێکۆشانى بێ وچان بدات. ویژدان هه‌بێ مرۆڤ کاتێ فتواى ئایندارى ساخته‌ى فه‌تحوڵا گویله‌ن ده‌بیستێ که فه‌رمانى کۆمه‌ڵکوژکردنى کورد ده‌دات و بانگه‌وازى بۆ توانه‌وه‌ى نه‌ژادى کۆمه‌ڵگاى کورد ده‌کات له بۆته‌ى سه‌نتێزى تورک ـ ئیسلامدا نه‌ک ته‌نیا له باکور، به‌ڵکو له باشورى کوردستانیش، ده‌بێ هه‌ر ماڵێکى کورد ببێته خوێندنگه‌یه‌ک و ئاکادیمیایه‌ک بۆ په‌روه‌رده‌کردن و پێگه‌یاندنى رۆڵه‌کانى کورد له‌سه‌ر کلتور، زمان و مێژووى کورد. بۆ ئه‌وه‌ى رێ له ژه‌هربارانه‌ى فه‌تحوڵاییه‌کان بگرین له‌سه‌ر مێشک و جه‌سته‌ى منداڵانى کورد ده‌بێ هه‌ر دایک و باوکێکى کورد ببێته مامۆستایه‌ک و په‌روه‌رده‌کارێک نه‌ک ته‌نیا بۆ رۆڵه‌که‌ى خۆى به‌ڵکو بۆ دراوسێى، خزمان و هه‌ر جێیه‌کى لێى ده‌بێت.\nده‌بێ بزانرێ که هێرشى گه‌وره له‌سه‌ر کلتور، زمان و ناسنامه‌ى کورد هه‌یه ئه‌گه‌ر وا بڕوا (20) ساڵى تر نابات زمانى کوردى ته‌نیا وه‌ک لاپه‌ڕه‌یه‌ک له مێژوودا ده‌مێنێته‌وه. پاراستنى کلتور، زمان و ناسنامه‌ى کورد به‌شێکى گرنگى ئه‌رکى ویژدانى و ئه‌خلاقیه که کلتورى کورد رووبه‌ڕووى هێرشێکى زراڤ و بێ ئه‌مانه و به خێراییه‌کى بێ هه‌مپا جینۆساید ده‌کرێ. که‌موکوڕیه‌کى گه‌وره‌ى کۆمه‌ڵگه‌که‌مان ئه‌وه‌یه که ته‌نیا کاتێ هێرشێکى جه‌سته‌یى و گه‌وره‌ى کیمیابارانى دۆڵى تیارى چه‌لێ رووده‌دات کاردانه‌وه نیشان ده‌ده‌ین به هێنده‌ى ده‌بینین ناڕه‌زاییمان هه‌یه، به‌ڵام سه‌دان قات گه‌وره‌تر له‌و هێرشه هه‌یه که نایبینین و زۆر که‌م درکى پێ ده‌که‌ین (له‌گه‌ڵ ئه‌وه‌ى که ناڕه‌زاییه‌کان له ئاست کۆمه‌ڵکوژییه‌که‌ى دۆڵى ته‌یاردا قه‌ڵس و لاواز بوو) نه‌خاسمه ئه‌و هه‌موو کۆمه‌ڵکوژییه‌ى تر که رۆژانه کۆمه‌ڵگه‌که‌مان رووبه‌ڕووى ده‌بێته‌وه. رۆژانه به‌ده‌ر له قڕکردنى جه‌سته‌یى قڕکردن له ماڵاندا، له دوکان له سه‌ر شه‌قام له جێى کار و له میدیا له به‌رامبه‌ر کۆمه‌ڵگه‌که‌مان و به‌تایبه‌تى له به‌رامبه‌ر ژنى کورد ده‌کرێ، به‌ڵام له‌به‌رئه‌وه‌ى که نابینرێ ، نابیسرێ و ناخوازرێ ببینرێ و ببیسترێ هه‌ر شت په‌رده‌پۆش ده‌کرێ. شه‌ڕ و تێکۆشان له به‌رامبه‌ر هه‌موو جۆره قڕکردنه‌کان ئه‌رکێکى ویژدانى و ئه‌خلاقیه، خۆبه‌خۆ تێکۆشانه که مرۆڤ ده‌کات مرۆڤ و ژیان واتادار ده‌کات، گه‌ر وا نه‌بێ ژیان چ واتایه‌کى هه‌یه؟\nویژدان، ئه‌خلاق، رێکخستنبوون هه‌بێ له خاک و ئاوى کوردستان برسێتى، هه‌ژارى و بێ کارى مه‌حاڵه، کاتێ خاک و ئاوى کوردستان ببێته مه‌زراى داگیرکه‌ران و ئه‌سپى خۆیانى لێ تاو بده‌ن ده‌بێ ژنان و گه‌نجان ئه‌و جۆره داگیرکاریانه وه‌ک داگیرکردنى جه‌سته و گیانى خۆیان ببینن، هاخاکه‌که‌یان داگیر کردنین ها جه‌سته‌مان چ جیاوازى هه‌یه؟ ئه‌گه‌ر وا نه‌بوایه (ن.چ) ده‌ستدرێژى نه‌ده‌کرایه سه‌رى و ده‌ستدرێژى کردنه‌که‌شى وا ره‌وا نه‌ده‌کرا و ده‌ستدرێژکارانیشى وه‌ک به‌رزه‌کى بانان بۆى ده‌رنه‌ده‌چون، ئه‌وه هه‌موو په‌یوه‌سته به ئاستى ئه‌و شۆڕشه‌ى ده‌بێ له ویژداندا هه‌ڵگیرسێنین و ده‌بێ ئه‌و رووداوانه له ده‌مارمان بده‌ن و مه‌حاڵ ببێ مرۆڤ وه‌ک مرۆڤێکى ئاسایى و بێ به‌رپرسیارانه بژى. ئه‌گه‌ر مرۆڤ له رۆحى خۆیدا درک به‌و ناهه‌قیه نه‌کات ناتوانێ بڵێ مرۆڤم. کاتێ مرۆڤ له خۆى بگوزه‌رێ ده‌بێته مرۆڤ نه‌ک نوقمى تاکڕه‌وى ببێ و خۆى بکاته ناوه‌ند و هه‌موو شت بکاته قوربانى خۆی. ئه‌گه‌ر مرۆڤ خۆى بگوزه‌رێ و له خۆیدا کۆمه‌ڵگه‌بوون بئافرێنێ ژیانى واتادار ده‌بێ.\nژیان به نرخ و به‌هاکانى کۆمه‌ڵگه‌بوونه‌وه واتاداره گه‌ر نا له مردن واوه‌تر شتێکى تر نیه. گرنگترین نرخى مرۆڤبوون چۆنێتى تێکۆشانه بۆ کۆمه‌ڵگه‌یه‌کى که جگه له مردن شتێکى پێ ره‌وا نه‌بینراوه، ژیان له هه‌رێمێکدا که وه‌ک قه‌سابخانه‌ى ژنانى لێ هاتووه و رۆژ نییه ژیان له ژنێک نه‌سه‌نرێته‌وه و سه‌رى نه‌بڕدرێ داخۆ ژیانه؟ یان گه‌وره‌ترین بێ ئابڕویى و تاکڕه‌وێتیه، دوورکه‌وتنه‌وه‌یه له نرخى مرۆڤ بوون، دوورکه‌وتنه‌وه‌یه له‌و نرخ و به‌ها و به‌رپرسیارێتیانه‌ى که گوزاره له کامڵبوونى مرۆڤ ده‌کات.\nژیان جه‌وهه‌رى تێکۆشانه بۆ ئازادى و خستنه‌ژێر پرسیارى خوه‌کانمان بۆ ژیان، ئازادى بێ ناوبه‌ر هه‌وڵدانه بۆ گه‌یشتن به کۆمه‌ڵگه‌بوون که هه‌موو که‌سێ به ره‌نگ، باوه‌ڕى، ئه‌تنیک و ئیراده و ناسنامه‌ى خۆیه‌وه بژى، گه‌یشتنه به سیستمێک که مرۆڤ وه‌ک مرۆڤ ببینێ و رێز له ئیراده‌ى بگیرێ و کۆتایى به کۆمه‌ڵکوژى ره‌ش و سپى بێ. له سه‌روو هه‌موویانه‌وه کۆتایى به کۆمه‌ڵکوژى و داگیرکارى جه‌سته‌ى ژن بێ. کۆتایى به کۆمه‌ڵکوژى کلتور، خاک، باوه‌ڕییه‌کانمان بێ، ژیان ئه‌و کاته واتادار ده‌بێ، مرۆڤێک که ئه‌و کۆمه‌ڵکوژیانه له کوردستان قبوڵ بکات نه‌ک ده‌ژى، به‌ڵکو مردوویه‌کى سه‌رپێیه، له‌وه زیاتریش له‌مرۆڤبونه‌وه دوره، کاتێ ئه‌وانه‌ى ده‌یبنین بیکه‌نه ده‌رد و ژان له سه‌رماندا و خه‌ومان لێ حه‌رام بکات ئه‌و کاته مرۆڤ له سه‌ره‌تاى مرۆڤبوونیدایه سوقڕات کاتێ ده‌به‌نه دادگا حوکمى ده‌ده‌ن به مردن له‌سه‌ر گه‌ڕانى به دواى حه‌قیقه‌تدا و بڕیارى ژه‌هرخواردکردنى ده‌درێ پێى ده‌ڵێن ده‌ستنوسێک بنوسه و په‌شیمان به‌وه لێت ده‌بورین سوقڕات ده‌ڵێ: نا، ئه‌گه‌ر راستیه‌کانى ژیان به عه‌قڵ بسه‌لمێنرێ ئه‌و کاته پێى ده‌ڵێن ژیان ئه‌و کاته شایانى ئه‌وه‌ین بژین ئه‌گه‌ر نا شایانى مردنین، به‌و پێیه سوقڕات بووه قوربانى گه‌ڕان به‌دواى حه‌قیقه‌تدا، به ئه‌مڕۆشه‌وه ئه‌و که‌سێکه له نیگاى مرۆڤایه‌تیه‌وه ده‌ژى و نه‌مره. هه‌ر بۆ ئه‌وه‌شه ژیان بۆ ئێمه‌ى تاکى کورد و ژنى کورد له‌و رێبازانه‌دا واتاداره و به‌نرخه، ئه‌م قۆناغه وه‌ک ساتێکى مێژوویى قۆناغى روون بونه‌وه و یه‌کلابونه‌وه‌یه بۆ ئه‌وه‌ى ژیان به واتا و نرخ بێ، ئه‌وه‌ى له‌سه‌ر مان ده‌سه‌پێنرێ ئه‌وه‌یه که ژیان وه‌ک کڵێشه‌ى خو و نه‌ریته‌کانمان قبوڵ بکه‌ین، پێویستى کۆمه‌ڵگه‌که‌مان به ئازادیه بۆ ئه‌وه‌شه به پێى ئه‌وه رێچکه‌ى رێمان یه‌کل اده‌که‌ینه‌وه نه‌ک به پێى خو و نه‌ریته‌کانمان، کۆمه‌ڵگه‌که‌مان پێویستى به ژیانى دیموکراتیک و دادپه‌روه‌رانه هه‌یه ئێمه‌ش بۆ ئه‌و پێویستیه‌ى کۆمه‌ڵگه ده‌ژین، وه‌هاش ده‌کرێ ژیان و مردنمان واتادار بێ و نرخێکى پیرۆزى هه‌بێ.\n(ن.چ) دوو پیتى ناو و پاشناوى ئه‌و کیژۆڵه (11) ساڵه‌یه که پێش چه‌ند ساڵ له شارى سێرتى باکورى کوردستان له لایه‌ن ژماره‌یه‌کى له پۆلیس، فه‌رمانبه‌رى ئه‌منیه‌ت و ته‌نانه‌ت مامۆستاى خوێندنگه‌ى شه‌وانه‌ى ده‌ستدرێژى کرایه سه‌ر و دواى سێ ساڵ له بێنه و به‌ره سه‌رئه‌نجام دۆزه‌که‌ى به بێ تاوانى ده‌ستدرێژکارانى کۆتایى هات گوایه به بیانوى ئه‌وه‌ى که ئه‌و کیژۆڵه به ره‌زامه‌ندى خۆى ده‌ستدریژى کراوه‌ته سه‌ری.


وەزیری پلاندانانی حكومەتی هەرێم دەڵێت هەنگاوەكانی داهاتوومان رێكخستنەوەی ئامار و داتایی دروستە لەدامەزراوەكانی حكومەت بۆئەوەی بتوانین میكانیزمەكانی جێبەجێ كردنی پرۆژەكان و دانانی پلانی ستراتیژی دابرێژین. ئەم ووتانەی وەزیری پلاندانان لەچوارچێوەی سەردانێكی مەیدانی هات كە ئەمرۆ سێ شەمە 28-1-2020 دەستەی ئاماری هەرێمی كوردستانی بەسەركردەوە"لەو سەردانەیدا بریكار و بەێوەبەری گشتی دیوانی وەزارەت ئامادەیی بوون" لەكێشەو گرفتەكانی ئەو دەستەی كۆڵیەوە و ستایشی ئەرك و كارەكانی لێكردن.\nلەكۆبونەوەیەكیدا لەگەڵ بەرێوەبەری و كارمەندانی دەستەی ئاماری هەرێم وەزیری پلاندانان ڕای گەیاند بۆ حكومەتی هەرێم ئامار و داتایی دروست گرنگە بەتایبەت ئیستا هەواڵەكان چركراونەتەوە بۆ ئەنجامدانی سەرژمێری گشتی لەعێراق و هەرێمی كوردستان ئێمەش وەك وەزارەت گرنگی زۆر بەو دەستەیە دەدەین هاوكات رۆڵ و گرنگی ئەو داتا و زانیاری وئامارانەش گرنگن كە لەو دەستەیە بڵاودەكرێنەوە بەتایبەت لەبوژاندنەوەی ژێرخانی ئابوری هەرێم و گەشەپێدانی سێكتەرەكانی پیشەسازی و كشتوكاڵ و وەبەرهێنان.\nلەبەشێكی تری كۆبونەوەكە وەزیری پلاندانان داوای كرد هەوڵی جدیی بدرێت بۆ پتەوكردنی پەیوەندیەكانی نێوان بەرێوەبەرایەتیەكانی ئاماری دامەزراوەكانی حكومەت و دەستەی ئامار بۆئەوەی بتوانرێت كەم و كوری و ئاستەنگەكانی چارەسەربكەین بەتایبەت لەدیاری كردنی رێژەی هەژاری و بێكاری و ژمارەی ئەو ئاوارە وپەرنابەرانی روویان لەهەرێم كردوە.\nلەكۆتایش بەشەجیاجیاكانی دەستەی ئاماری بەسەركردەوە لەنزیكەوەی گوێبیستی داواكاری فەرمانبەرانی ئەو دەستەیەبوو.


پاڵاوتنه‌کانی مۆندیالی ٢٠٢٢ له عیراق ئه‌نجام ده‌درێت؟ ئه‌ندامێکی ئه‌نجومه‌نی نوێنه‌ران وه‌ڵامی (فیفا)ی ئاشکرا کرد… – تۆڕی میدیایی خەڵک\n2019/08/20 - 3:25 PM\nئه‌ندامێکی کوردی ئه‌نجومه‌نی نوێنه‌رانی عیراق له تۆڕی کۆمه‌ڵایه‌تی فه‌یسبوکه‌وه مژده ده‌داته هه‌وادارانی وه‌رزشیی عیراق و دووپاتیده‌کاته‌وه، یه‌کێتی تۆپی پێی جیهان به‌رامبه‌ر داواکاری ئه‌نجومه‌نی نوێنه‌ران ڕه‌زامه‌ندی نیشانداوه یارییه‌کانی پاڵاوتنی مۆندیالی ٢٠٢٢ قه‌ته‌ر له سێ شاری عیراق ئه‌نجام بدرێت.\nئارەزوو مەحمود، ئه‌ندامی ئه‌نجومه‌نی نوێنه‌رانی عیراق له تۆڕی فه‌یسبوکه‌وه سه‌باره‌ت به گه‌ڕاندنه‌وه‌ی مافی ئه‌نجامدانی یارییه‌کانی پاڵاوتن تایبه‌ت به هه‌ڵبژارده‌ی عیراق له عیراق پۆستێکی کردووه و نوسیویه‌تی: (فیفا) بڕیاریداوه یارییه‌کان له عیراق و به‌تایبه‌ت له‌شاره‌کانی هه‌ولێر و که‌ربه‌لا و به‌سره ئه‌نجام بدرێن.\nئه‌مه‌ش ده‌قی ڕوونکردنه‌وه‌که‌یه:\nمۆندیالی ٢٠٢٢ دێتە عیراق و كوردستان\nعیراق، كەوتەوە سەر شاڕێگە وەرزشییە شارستانییەتەكەی خۆی\nهەوڵەكانمان بەفیڕۆ نەڕۆیشت، دواجار یەكێتیی تۆپی پێی نێودەوڵەتی ( فیفا ) بڕیاریدا بەڕێگەپێدانی بەشێك لەیارییەكانی پاڵاوتنی مۆندیالی ٢٠٢٢ لەعیراق و كوردستان، بەدیاریكراوی لەسەر یاریگەكانی بەسرەو كەربەلاو هەولێر ئەنجامبدرێن.\nلێرەدا، وێڕای پیرۆزبای لەوەرزشوانانی عیراق و كوردستان،\nسوپاس و پێزانیمان ئاڕاستەی هەر یەك لەلایەنە پەیوەندیدارە وەرزشییەكان، یەك هەڵوێستی حكومەت، لیژنەی وەرزش ولاوانی پارلمانی عیراق، هەوڵی جیددی بەڕێز ”حسن کعبی” جێگری یەکەمی پەرلەمان، پاڵپشتی سەرجەم دەزگەکانی راگەیاندنی وەرزشی عیراق و كوردستان، جەماوەری وەرزشی عیراق و كوردستان، یەکێتی نێودەوڵەتی تۆپی پێ و یەکێتی ئاسیا کە دیراسەی داواکەمانیان کرد، ئەم بڕیارە جارێکی تر عیراق دەخاتەوە سەر شارێگەی وەرزشی و شارستانیەتی خۆی و تێکەڵ بەدونیا دەكاتەوە.\nهاوپێچ له‌گه‌ڵ ڕوونکردنه‌وه‌که‌شدا وێنه‌ی ئه‌و وه‌ڵامه‌ی بڵاوکردۆته‌وه، که له‌لایه‌ن فیفاوه به ئه‌نجومه‌نی نوێنه‌رانی عیراق گه‌یشتووه:


گۆشتی مریشك له‌و نه‌خۆشییانه ده‌تپارێزێت\nگۆشتی مریشك یه‌كێكه له گۆشته ته‌ندروسته‌كان و خواردنی هه‌فتانه‌یه و ده‌توانێ چه‌ندان سوودی بۆ جه‌سته هه‌بێت و جه‌سته به ته‌ندروستی بهێڵێته‌وه.\nیه‌كێك له گرنگترین سووده‌كانی گۆشتی مریشك ئه‌وه‌یه ده‌وڵه‌مه‌نده به پڕۆتین و ڕیشاڵی سوودبه‌خش، هه‌روه‌ها چه‌ورییه‌كی كه‌می تێدایه، ئه‌و كه‌سانه‌ی وه‌رزشكارن یان كێشیان داده‌به‌زێنن، پێویستیان به پرۆتینی كه‌مچه‌ورییه، ده‌توانن سوود له گۆشتی سنگی مریشك وه‌ربگرن.\nگۆشتی مریشك پێك دێت له ڤیتامینه‌كانی (B6,B3) كه یارمه‌تیت ده‌ده‌ن له مانه‌وه به چالاكی و هه‌ست نه‌كردن به ماندوویی، هه‌روه‌ها ئه‌م ڤیتامینانه خانه‌كانی خوێن چالاك ده‌كه‌ن و خانه‌كانی تری ناوه‌وه‌ی جه‌سته به پارێزراوی ده‌هێڵنه‌وه.\nله لایه‌كی تره‌وه گۆشتی مریشك ده‌وڵه‌مه‌نده به ماده‌ی ڕیشاڵی و كاربۆهیدرایت كه مه‌ترسی تووشبوون به پووكانه‌وه‌ی ئێسك كه‌م ده‌كاته‌وه، له‌لایه‌كی تره‌وه خواردنی ڕانێكی مریشك 143 كالۆری تێدایه و سێ گرام كاربۆهیدرایتی تێدایه كه ئه‌مه ڕێژه‌یه‌كی كه‌مه بۆ مه‌ترسی قه‌ڵه‌وبوون.\nخواردنی گۆشتی مریشك به گشتی ئازاره‌كان كه‌م ده‌كاته‌وه، هه‌ره‌وه‌ها به هۆی ترشی ئه‌مینییه‌وه ڕێگری له تووشبوون به نه‌خۆشییه‌كانی دڵ و ده‌مار ده‌گرێت، گۆشتی مریشك ڕێژه‌یه‌كی باش له فۆسفۆڕی تێدایه كه كاریگه‌ریی هه‌یه له‌سه‌ر پاراستنی ته‌ندروستی ئێسكه‌كان، ددان، گورچیله، جگه‌ر و سیستمی ناوه‌ندیی ده‌مار.


پارتی سەوز و ڕێکخراوی جیهانی کورد هێرشەکانی سەر باشور شەرمەزار دەکەن – کوردی – RojNews.News\nپارتی سەوز و ڕێکخراوی جیهانی کورد هێرشەکانی سەر باشور شەرمەزار دەکەن\n22/06/2020 - 1:27:34 pm\nهەینی, 19 يون 2020 – 11:20 ڕۆژنیوز – ناوەندی هەواڵەکان\nبەپێی بەیاننامەیەکی پارتی سەوزی کوردستان، ئەو هێرشه زەمینیەی توركیا کە بۆسەر ناوچەی حەفتانین له زاخۆ دەستیپێکردووە، بۆتەهۆی سوتاندنی سەدان دۆنم لە پوش و پاوان و ڕەز و باخی هاوڵاتیان و زەرەر و زیانێكی ماددی زۆریان لە جوتیاران داوە و بۆتەهۆی شێواندنی سروشت و پیسکردنی ژینگەی کوردستان و دروستکردنی نائارامی تیایدا.\nئەو ڕێکخراوە ژینگەییە هەروەها دەڵێت، “لە سۆنگەی بەرپرسیاریتی و هەستکردنمان بە پاراستنی سەرو ماڵی هاوڵاتیان، ژینگە و خاکی پیرۆزی کوردستان نیگەرانین و ئیدانەی ئەو زنجیرە هێرشە دوژمنكاریانەی فڕۆکەكانی تورکیا و ئێران دەکەین بۆسەر خاکی عێراق و کوردستان بە بیانوی بوونی گەریلاکانی پەکەکە لە چەند ناوچەیەکی وەک “دانیشتوانی کەمپی مەخمور، شەنگال، سیسێنێ، خواکورک، سەرگەلی هەرێمی قەندیل و گۆرەپانی شەهیدان“.\nڕێکخراوەکە دەشڵیت: ئەم هێرشانەی ئێران و تورکیا پێشێلکردنێکی ئاشکرای یاسا نێودەوڵاتیەکانە، داواش لە حکومەت و کاربەدەستانی باشوور دەکات، بە زووترین کات بێنە دەنگ لەسەر ئەو هێرش و په لاماره نامرۆڤانانە و ڕێگا چارەیەکی گونجاو بدۆزنەوە بۆ وەستاندنی دەستبەجێی ئەو هێرشانه.\nهەر لەو چوارچێوەیەدا ڕێکخراوی جیهانی کورد، هەر چەشنە دەستدرێژی و هێرشێک بۆسەر خاکی کوردستان و گەلی کورد، بەتوندی ئیدانە دەکات و داوا لە تەواوی ڕێکخراوە پەیوەندیدارەکان بە تایبەت نەتەوە یەکگرتووەکان و ڕێکخراوەکانی مافی مرۆڤ دەکات، هەرچی زووترە هەنگاوی کردەیی و بەجێ بنێن بۆ ڕاگرتن و دووبارە نەبوونەوەی ئەو تاوان و دەستدرێژییە ئاشکرایانە.\nلە بەدلیس قەدەغەی هاتووچۆ ڕاگەیەندرا، لە ئامەدیش دوو کەس دەستگیرکران


حوکوومەت: باجی بانک و کۆمپانیاکانی بیمە زیاد دەکەین - Radio Sweden Kurdish - رادیۆی سوید Radyoya Swêdê | Sveriges Radio\nئولا ئەندەرشۆن، وتەبێژی پرسی ئابووری لە پارتی چەپ\nحوکوومەت: باجی بانک و کۆمپانیاکانی بیمە زیاد دەکەین\nبڵاو کرایه‌وه onsdag 30 mars 2016 kl 15.31\nحوکوومەت و پارتی چەپ داوایان کردووە لە ساڵی داهاتووەوە بڕی باج لەسەر بانک و کۆمپانیاکانی بیمە بۆ نموونە (Trygg Hansa) زیاد بکرێت.\nوتەبێژی پرسی ئابووری لە پارتی چەپ ئوللا ئەندەرشۆن دەڵێت ئامانج لە بەرزکردنەوەی باجی ئەو لایەنانە بۆ دابینکردنی داراییە بۆ خزمەتگوزارییەکانی کەرتی گشتی و بەهێزکردنی سیستێمی خۆشگووزەرانییە.\nئەندەرشۆن هەروەها ئاماژە بەوە دەکات کە باجی کەرتی ئابووری وەک بانکەکان کەمە بۆیە دەبێت زیاد بکرێت. هەر لەو وتارەدا کە لە ڕۆژنامەی (Aftonbladet) بڵاو بۆتەوە کە ئەم پێشنیازەی حوکوومەت و پارتی چەپ لەکاتی راگەیاندنی بوودجەی پاییزی داهاتوو پێشکەش دەکرێت.\nچاوەڕی دەکرێت ئەم پێشنیازە لەلایەن پارتی چەپ و هەردوو پارتی حوکومڕان سۆسیالدیموکرات و ژینگە دەنگی پێ بدرێت.\nجێی ئاماژەیە هەر وتەبێژی پرسی ئابووری لە پارتی چەپ دەڵێت ئەم پێشنیازە نوێیە و تا ئێستا وێنەی نەبووە. ئەو بڕە باجەشی کە لەسەر بانک و کۆمپانیاکانی بیمە زیاد دەکرێت دەگاتە نزیکەی ملیاردونیوێک کرۆن، ئەمە بەراورد بە قازانجی ساڵانەی ئەو دوو لایەنە پارەیەکی کەمە، بۆنموونە پێرار ساڵی 2014 قازانجی کەرتی ئابووری 120 ملیارد کرۆن بووە.\nکورتەی ئەو پێشنیازە لەزاری حکوومەتەوە ئەوەیە کە دەیانەوێت جیاوازیی نێوان قەرز و سەرمایەی بانکەکان سەنگ بێت تا بتوانن بەرگەی قەیرانی ئابووری بگرن، هەروەها ئەوەی کە حوکوومەت دەیەوێت بانکەکان سەرمایەیان لە پارەی بەقەرزدراویان زیاتر بێت.


ده‌زگای خێرخوازیی بارزانی به‌شداری ٣٩یه‌مین كۆنفرانسی ساڵانه‌ی مافی مرۆڤ ده‌كات\nسێ شەممە, 11 ئەیلول 2018 20:14\nژمارەى بینین: 66\nنوێنه‌ری ده‌زگای خێرخوازیی بارزانی: به‌رده‌وام گه‌لی كوردستان له‌پێناو مافه‌كانیدا رووبه‌ڕووی په‌رچه‌كرداری بە زۆر سەپێنراوی سیاسی بۆته‌وه\nله عێراقدا كه‌مه نه‌ته‌وه‌كان پێویستیان به‌متمانه‌و به‌شداری كارایه له كایه جۆراوجۆره‌كاندا\n٣٩ یەمین کۆنفرانسی ساڵانەی مافی مرۆڤ لە بارەگای نەتەوە یەکگرتووەکان بەڕێوەچوو\nبەبەشداری نوێنەری رێکخراوە نادەوڵەتییەکان لە بارەگای سەرەکی نەتەوە یەکگرتووەکان لە جنێف بە بەشداری دەزگای خێرخوازیی بارزانی سی و نۆیەمین کۆنفرانسی ساڵانەی مافی مرۆڤ بەڕێوەچوو کە تیایدا نوێنەری دەزگای خێرخوازیی بارزانی وتارێکی پێشکەش کرد.\nوتاری ده‌زگای خێرخوازیی بارزانی له كۆنگره‌ی سی و نۆیه‌مینی كۆنفرانسی ساڵانه‌ی مافه‌كانی مرۆڤ كه له‌لایه‌ن ئاوات مسته‌فا باڵوێزی ده‌زگا له رێكخراوی ئیكۆسۆك پێشكه‌شكرا كه پوخته‌ی وتاره‌كه‌ی تایبه‌ت بوو به ره‌وشی كه‌مه‌نه‌ته‌وه‌كان له هه‌رێمی كوردستانی عێراق و ئه‌و كاولكاری و ماڵوێرانیانه‌ی به‌هۆی گرژی و ئاڵۆزییه سیاسیه‌كان و شه‌ڕه‌كانه‌وه رووبه‌ڕوویان بوونه‌ته‌وه، كه چۆن هه‌رێمی كوردستان داڵده‌ی داون و پاراستونی، هه‌روه‌ها تیشكی خسته‌سه‌ر چه‌ند ته‌وه‌رێكی گرنگ كه ئێستا له ناوچه‌كه‌دا له ئارادان و وتی: داهاتووی عێراق بەندە پاراستنی کەمە نەتەوایەتیەکان و هەڕەشەی لەناوچوون رووبەڕووی سه‌دانئافره‌تی ئیزیدی بووه‌ته‌وه‌و تا ئێستاش لەدەستی داعشدا ماون، سەرەڕای هەوڵەکانی حکومەتی هەرێم و ناوەندەکان بۆ دروستکردنەوەی متمانە لەنێو نەتەوەکان، ئه‌وه‌ی ده‌یبینین ئه‌وه‌یه تائێستا گرژییە سیاسییەکان به‌رده‌وامن كه وایكردووه بارودۆخی کەمەنەتەوایەتیەکانیان بەرەو خراپتر بچێت، چونکە توانای حکومەتی ناوەند و هەرێمی كوردستان سنووردارە و پێویستی بەپاڵپشتی نیودەوڵەتی هەیە. له‌كۆتایی وتاره‌كه‌یدا ئاوات مسته‌فا رایگه‌یاند: دەزگای خیرخوازی بارزانی داوا لە ئەنجومەنی مافی مرۆڤ و کۆمەڵگای نیودەوڵەتی دەکات پاڵپشتی دەزگای خێرخوازیی بارزانی بکەن لە گێڕانەوەی متمانەی کەمەنەتەوایەتیەکان لەڕێگای قەرەبووکردنەوەیان و بەرەوپێشبردنی بارودۆخی ئابوریان و بەشداری پێکردنیان لەکایەی سیاسی و كایه‌كانی دیكه‌ی ژیان.\nسمینارێک لە پەراوێزی کۆنفرانسی ساڵانەی مافی مرۆڤ لە جنێف بەڕێوەچوو\nله هۆڵی كۆبوونه‌وه‌كانی كۆمه‌ڵه‌ی مافی مرۆڤ له جنێف به ئاماده‌بوونی رێكخراوه ناحكومیه‌كانی یه‌كێتی ئه‌وروپا و ئه‌فریقیا و ئاسیا، نوێنه‌ری ده‌زگای خێرخوازیی بارزانی کە بۆ یه‌كه‌مجارە به‌شداری لە کۆنفرانسی ساڵانه له‌باره‌ی دۆخی مافی مرۆڤ دەکات، لە سمینارێکدا دونیابینی رێكخراوه‌كان له‌باره‌ی ته‌وه‌ری (داگیركاری و نه‌ته‌وه) له جیهان له‌لایه‌ن ٤٥ نوێنه‌ری رێكخراوی جیهانیه‌وه خرایە بەر باس.\nله‌و سیمیناره‌دا ده‌زگای خێرخوازیی بارزانی ره‌وش و گوزه‌رانی خه‌ڵكی كوردستان و ئه‌جێندای كاره‌كانی ده‌زگای خێرخوازیی بارزانی بۆ ئاماده‌بووان خسته‌ڕوو.\nرێككه‌وتی 11/9/2018 بە بەشداری ٤٥ رێكخراوی ئه‌ندام له رێكخراوی ئابووری و كۆمه‌ڵایه‌تی ئیكۆسۆك له‌په‌راوێزی كۆنفرانسی ساڵانەی مافی مرۆڤ لە جنێف سیمینارێك له‌باره‌ی ره‌وشی مافی مرۆڤ و ته‌نگژه نێوده‌وڵه‌تیه‌كان بەڕێوەچوو، كه تیایدا نوێنه‌رانی ئه‌ندامانی ئیكۆسۆك و رێكخراوه‌كانی یه‌كێتی ئه‌وروپا و یه‌كێتی ئه‌فریقیا و وڵاتانی ئاسیا و ده‌زگای خێرخوازیی بارزانی به‌شداربوون.\nله‌سه‌ره‌تای پانێله‌كه‌دا نوێنه‌رانی وڵاتان و ئه‌ندامانی رێكخراوی ئیكۆسۆك به ته‌وه‌ری جیاواز باسیان له دۆخی ژیان و مافه‌كانی مرۆڤ له وڵاته‌كانیان كرد و تیشكیان خسته سه‌ر زه‌روره‌تی به‌رده‌وامی ئه‌م گفتوگۆیانه بۆ گه‌یشتن به رێگه‌چاره‌یه‌ك له‌پێناو كه‌مكردنه‌وه‌ی گرژییه‌كان و پاراستنی كه‌رامه‌تی مرۆڤ له ناوچه جیاجیاكانی جیهاندا.\nله‌و پانێله‌دا ئاوات مسته‌فا ئه‌ندامی ده‌سته‌ی كارگێری ده‌زگای خێرخوازیی بارزانی چه‌ند ته‌وه‌رێكی بۆ ئاماده‌بووان خسته‌ڕوو و تیشكی خسته سه‌ر بارودۆخی مافی مرۆڤ له هه‌رێمی كوردستان جەختی کردوە کە مافی مرۆڤ هەرێمی کوردستان له ئاستێكی زۆر باشدایه و ئازادییه‌كانی راده‌ربڕین له‌وپه‌ڕی گه‌شیدایه و له‌به‌رانبه‌ریشدا له‌لایه‌ن رژێم و كاربه‌ده‌ستانی ناوچه‌كه‌وه به‌رده‌وام دژایه‌تی ده‌كرێن و مافی چاره‌نووس و خۆبه‌ڕێوه‌بردن له گه‌لی كوردستان به‌سه‌رجه‌م نه‌ته‌وه‌و ئایینه جیاوازه‌كان به ره‌وا نابینن، ئه‌مه‌ش كاردانه‌وه‌ی خراپی بۆ هه‌ردوولا دروستكردووه.\nله‌ته‌وه‌رێكی دیكه‌ی قسه‌كانی نوێنه‌ری ده‌زگا له جنێف ئاماژه‌ی به ریفراندۆمی گه‌لی كوردستان كرا بۆ سه‌ربه‌خۆیی یه‌كجاره‌كی و مافی بڕیاردان له چاره‌نووس و ژیانێكی سه‌ربه‌ستانه و گوتی: گه‌لی كوردستان به‌تێكڕا و به‌زۆرینه‌یه‌كی ره‌ها داوای سه‌ربه‌خۆیی كرد، به‌ڵام له‌لایه‌ن وڵاتانی جیهانه‌وه كه به دیموكراسی و دیموكراتخواز ناسراون له‌به‌ر به‌رژه‌وه‌ندییه‌كانیان پێشوازییان له ده‌نگی گه‌لانی هه‌رێمی كوردستان نه‌کرت، ئه‌مه‌ش دیموكراسی له جیهان خسته ژێر پرسیارێكی قورسه‌وه كه جیۆپۆله‌تیكی ناوچه‌كه‌و به‌رژه‌وه‌ندی وڵاتان پێش مافی گه‌لان ده‌كه‌وێت و گوێ بۆ مافی چاره‌ی خۆنووسینی گه‌لانی نیشته‌جێی هه‌رێمی كوردستان رانه‌گیرا.\nله ته‌وه‌رێكی دیكه‌ی قسه‌كانیدا نوێنه‌ری ده‌زگای خێرخوازیی بارزانی ئاماژه‌ی به‌وه‌دا: په‌یامی سه‌ركردایه‌تی سیاسی كوردستان و به‌تایبه‌تی سه‌رۆك مسعود بارزانی ئه‌وه‌بووه كه كورد نه‌یویستوه له عێراق جیابێته‌وه، به‌ڵكو ده‌یه‌وێ به مافه ره‌واكانی بگات و له بڕیاردان و ژیانیاندا سه‌ربه‌خۆبن نه‌ك هه‌ڵگیرسانی شه‌ڕ له عێراق له‌نێوان نه‌ته‌وه‌كاندا، كورد هه‌میشه هه‌وڵیداوه عێراق به‌ره‌و دیموكراسی و ئازادی زیاتر هه‌نگاوبێت كه دواجار سه‌رجه‌م میلله‌تان سوودمه‌ندبن.\nهه‌روه‌ها تیشكی خسته‌سه‌ر ته‌وه‌رێكی دیكه و گوتی: هه‌ر نه‌ته‌وه‌یه‌ك پێویستی به‌سه‌ركرده‌یه‌كی جه‌ربه‌زه‌و لێهاتوو و خاوه‌ن هه‌ڵوێسته كه بتوانێت گه‌له‌كه‌ی بباته كه‌ناری ئارامی و سه‌ربه‌خۆیی، بۆیه گه‌لی كوردستانیش خاوه‌نی ئه‌و سه‌ركرده‌یه‌و هه‌وڵیدا له‌ڕێگه‌ی ریفراندۆمه‌وه به ئاشتیانه گه‌له‌كه‌ی له‌ژێرده‌سته‌یی و زوڵم و زۆرداری و چه‌وساندنه‌وه بپارێزێت و رزگاری بكات، له سه‌رده‌مانی كۆنه‌وه تاكو رووخانی رژێمی عێراق به‌رده‌وام كوشتوبڕی گه‌لی كوردستانیان كردوه و له پاش رووخانی رژێمیش ئه‌وه‌ی تێبینیكراوه ئه‌و هاوبه‌ش له بڕیارو ده‌سه‌ڵاته‌ی له عێراق بانگه‌شه‌ی بۆ ده‌كرا، وه‌ك خۆی جێبه‌جێ نه‌كرا، ده‌ستوور پێشێلكرا، ئه‌مه‌ش وایكرد سه‌ركردایه‌تی سیاسی گه‌لی كوردستان بیر له ئه‌نجامدانی ریفراندۆم بۆ سه‌ربه‌خۆیی بكاته‌وه و پاش سزادانی گه‌لی كوردستانیش له‌لایه‌ن حكومه‌تی ناوه‌ندی عێراقه‌وه، گه‌لی كوردستان له بیری سه‌ربه‌خۆیی پاشگه‌زنەبووەتەوە و له ئایینده‌شدا ده‌ره‌نجامی ریفراندۆمه‌كه ده‌بینێت و به‌رهه‌مه‌كه‌ی ده‌چنێته‌وه.


ئاژانسی نێو دەوڵەتی وزە:هەناردەی نەوتی ئێران بۆ ئوروپا گەیشتۆتە نزمترین ئاستی خۆی – زاگرۆس پۆست\nماڵەوە / ئێران / ئاژانسی نێو دەوڵەتی وزە:هەناردەی نەوتی ئێران بۆ ئوروپا گەیشتۆتە نزمترین ئاستی خۆی\nئاژانسی نێو دەوڵەتی وزە:هەناردەی نەوتی ئێران بۆ ئوروپا گەیشتۆتە نزمترین ئاستی خۆی\nهه‌ینی 13 ته‌مموز 2018\tئێران, جیهان, هەواڵ 65 جار خوێنراوه‌ته‌وه\nئاژانسی نێودەولەتی وزە لە نوێترین ڕاپۆرتی مانگانەی خۆیدا ڕایگەیاند کە هەناردەی نەوتی ئێران بۆ ئوروپا، بە بۆنەی سەپاندنی سزاکانی ئەمریکا بۆ سەر ئێران لە چاو یەک مانگی پێشووتر بە نیو گەیشتووە.\nبە پێی ئەم ڕاپۆرتە کە ڕۆژی پێنج شەممە ٢١ی پووشپەڕ بڵاو کرایەوە،بە تەواوی هەناردەی نەوتی ئێران بۆ دەرەوەی وڵات لە چاو مانگی پێشوودا ڕۆژانە ٢٣٠ هەزار بەرمیل کەمی کردووە.\nهەر بە پێی ئەو ڕاپۆرتە،چاوەڕوان دەکرێت هەناردەی نەوتی ئێران ڕۆژانە ١،٢ ملیۆن بەرمیل لە ڕۆژدا کەم بێتەوە.\nپێشتریش ئاژانسی نێو دەوڵەتی وزە پێش بینی کردەبوو کە بە هۆی سزا نوێیەکانی ئەمریکا بۆ سەر ئێران، تاکوو کۆتایی ساڵی داهاتوو ڕۆژانە ٩٠٠هەزار بەرمیل لە ڕۆژدا کەم بێتەوە.\nهەروەها ئەمریکاش ڕایگەیاندووە کە دەیەوێت هەناردەی نەوتی ئێران بۆ دەرەوەی وڵات بهێنێتە ئاستی سیفر و وڵاتانی دیکە قانع بکات کە تا ئەو جێگەی دەتوانن دەست لە کڕینی نەوتی ئێران هەڵگرن.\nهەروەها ڕاپۆرتەکەدا هاتووە،لە کاتێکدا وڵاتانی وەکوو چین و هیند ڕۆژانە ٦٠٠ هەزار بەرمیل ونیوەی ئەوش وڵاتی وێنۆزۆێلا نوەت لە ئێران دەکڕن،پێدەچێت لە گەڵ سزاکانی ئەمریکا وێنۆزوێلاش تووشی کێشەی نەوتی بێت.\nوڵاتانی چین و هیند لە دوای ئەمریکا دووهەمین و سێهەمین وڵاتی بەکار هێنەری نەوتی جیهانن.\nئاژانس لە درێژەدا باس لەوە دەکات کە بەرهەمی نەوتی عەربستان و هاوپەیمانانی لە کەنداوی فارسدا لە دوایی ڕێکەوتنی ئەم دواییانەی لە گەڵ ئۆپێک بۆ بەردەوام بوون بە پابەندی ١٠٠%ی بۆ کەم کردنەوەی بەرهەمی نەوت و ڕکوودێکی جیهانی نەوت نزیک دەبنەوە.\nپێی دەچێت هەر بەم بۆنەوە هەناردەی نەوتی ئێران بۆ دەرەوەی وڵات تا ئاستێکی زۆر خوارەوە دادەبەزێت وچیتر ناتوانێت وەکوو پێشوو داهاتی لە بەرهەمی نەوتی خۆی ببێت ،هەروها کە ئێستاش سزا نوێیەکانی ئەمریکا بە تەواوی دەستی پێنەکردووە،ناوخۆی وڵات لە باری ئابوورییەوە تووشی دەیان کێشە بووە و زۆربەی هەرەزۆری خەڵکیش لە تەواوی پارێزگاکانی ئێراندا لە بەر نەبوونی کار و داهاتی مانگانە توانای دابین کردنی پێداویستییە سەرەتاییەکانی خۆیان نین،بچڕانی کارەبا و ئاو بە ئەنقەسد لە لایەن دەسەڵاتدارانی ڕژیمی ئێرانەو خەڵکی ناڕازیشی هێناوەتە سەر شەقامەکان،کە وا دیارە سزاکانی ئەمریکا بۆ سەر ئێران بە تەواوی خەریکە کاریگەری خۆی بە سەر ڕژیمی ئێراندا دیاری دەکات.


کەنەدا فرۆشتنی درۆن-ی سەربازی بە تورکیا راگرت – SNN\nHome›جیهان›کەنەدا فرۆشتنی درۆن-ی سەربازی بە تورکیا راگرت\nکەنەدا هەناردەکردنی سیستەمی تەکنەلۆژیی تایبەت بە فڕۆکەی بێفڕۆکەوانی بە تورکیا راگرت، لێکۆڵینەوەش دەکات لەوەی ئایا ئەو تەکنەلۆژیایە لەلایەن هێزەکانی ئازەربایجان لەدژی ئەرمینیا بەکاردێت یان نا.\nماڵپەڕی سی بی سی کەنەدی بڵاویکردووەتەوە، فرانسوا فیلیپ شامپەین، وەزیری دەرەوەی کەنەدا رایگەیاندووە “رێگەپێدانی هەناردەکردنی سیستەمی تەکنۆلۆژیی فڕۆکەی بێفڕۆکەوانم بە تورکیا راگرتووە، بۆ ئەوەی کاتێکی زیاتر هەبێت بۆ بەدواداچوون”.\nئەمەش دوای ئەوەی هەفتەی رابردوو بڵاوکرایەوە ئەو فڕۆکە بێفڕۆکەوانانەی لەلایەن ئازەربایجانەوە بەکارهاتوون، سیستەمی بەئامانجگرتنن و وێنەیان لەلایەن کۆمپانیای ئێڵ سری هایس ویسکام دروستکراوە، کە کۆمپانیایەکە بنکەکەی لە کەنەدایە.\nمیدیاکانی کەنەدا بڵاویان کردووەتەوە، کۆمپانیای ویسکام ئەمساڵ رێگەی پێدراوە حەوت جۆر سیستەم بداتە ئەو فڕۆکە تورکییە بێفڕۆکەوانانەی لەلایەن کۆمپانیای بەیکەر بەرهەمدەهێنرێن.\nشەڕی نێوان ئازەربایجان و ئەرمینیا گەیشتووەتە لووتکە و لەماوەی هەفتەی رابردووەوە سەدان کەس لەو شەڕەدا کوژراون. شەڕی ئەو دوو وڵاتە لەسەر ناگۆرنۆ – قەرەباغە، کە هەرێمێکی کێشەلەسەرە و بە فەرمی سەر بە ئازەربایجانە بەڵام لەلایەن ئەرمینییەکانەوە بەڕێوەدەبردرێت.\nتورکیا پشتگیریی ئازەربایجان دەکات لە شەڕەکەدا دژ بە حکومەت و سوپای ئەرمینیا.


نەتەوەیەكگرتووەكان نیگەرانی داخستنی كەمپی ئاوارەكانە – Politic Press\nرێكخەری كاروباری مرۆیی و نیشتەجێی نەتەوەیەكگرتووەكان لە عێراق نیگەرانە لەداخستنی كەمپی ئاوارە ناوخۆییەكانی عێراق و رایگەیاند، ئەوانەی گەڕاونەتەوە هێشتا وەك پێویست خانویان دەستنەكەوتووە .\nلە بەیاننامەیەكی یونامیدا هاتووە ئیرینا ڤۆیاشكۆڤا سۆلیۆرانۆ رێكخەری كاروباری مرۆیی و نیشتەجێی نەتەوەیەكگرتووەكان لە عێراق نیگەرانی راگواستنی هەزاران خەڵكی مەدەنی ناو كامپەكانی ئاوارە ناوخۆییەكانە لە عێراق لەم شەش هەفتەیەی دواییدا، چونكە تا ئێستاش خانوی نوێیان نەدۆزیوەتەوە.\nهاوكات بەپێی زانیارییەكانی یۆنامی لە ناوەڕاستی مانگی ئۆكتۆبەری ئەمساڵەوە حكومەتی عێراق (11) كەمپی ئاوارەكانی داخستووە و وەكو شوێنی نیشتەجێبوونی نا فەرمیش پۆلێنیكردون، ئەمەش كاریگەری دەبێت لەسەر 27 هەزار كەس.\nرێكخراوەكە باسی لەوەكردووە، تا ئێستاش گرژییە كۆمەڵایەتییەكان و ناسەقامگیریی و بوونی تەقەمەنی و پاشماوە جەنگییەكان و نەبوونی بەڵگە و دۆكیومێنتی فەرمی و كەمی شوێنی نێشتەجێبوون و خزمەتگوزارییەكان بەربەستی گەورەن بۆ گەڕانەوەی ئاوارەكان.\nئەوەش دوای ئەوە دێت لەماوەی رابردودا وەزارەتی كۆچ و كۆچبەرانی عێراق بڕیاریدا جگە لە كەمپەكانی هەرێمی كوردستان تەواوی كەمپەكانی دیكە لە شارەكانی عێراق دابخات.\nTags: داخستنی كەمپی ئاوارەكان\nهه‌واڵێكی ناخۆش له ئیداره‌ی بایدنه‌وه بۆ ئێران و سعودییه (943 بینین)


خوێندنەوەیەک بۆ یارییەکانی چامپیۆنز لیگ\nهێشتا زوە قسە لەسەر ئینتەرمیلان بکرێت، هێشتا دەسوخەتی کۆنتی بە ئینتەرەوە دیار نیە، ئەم وەرزە، تەنها رکابەری خولی ئیتالیا لەسەر کۆنتی زەرورە، چامپیۆنزلیگ هەر بۆ پارە پەیاکردنە.\nدۆرتمۆند یانەیەکی بەهێزی ئەڵمانیایە بەتایبەت لەیاریگاى خۆی، ئاستێکی بەرزی بەرامبەر بەرشەلۆنە پێشکەش کرد، بیشیبردایەتەوە ئاسایی بوو.\nبەرشەلۆنە پێش یاریی دۆرتمۆند ئەم کێشانەى هەبوو، میسی دوو مانگ یاریی نەکردوە، سوارێز مانگێک بوو یەکەم یاریی بوو کە 90 خولەک یاریی بکات، گریزمان نوێیە بە میسی و سوارێز و ئینسیجامی نیە، دۆرتمۆندیش بەهێز بوو، لە یاریگاى خۆشی بوو، ئالباش پێکانی هەبوو، واتە بەم هەموو کێشانەوە خاڵێکی بەدەستهێناوە خراپ نیە.\nناپۆلی لە یاریگاى خۆی بەهێزە، ئەنچیلۆتی کەسایەتی خۆی بە ناپۆلی بەخشیوە، ئەو کەسایەتییەى ئێستا ناپۆلی هەیەتی لەچامپیۆنز لیگ ناوبانگەکەى هی ئەنچیلۆتیە، یانەیەکە ئەتوانێت بگاتە قۆناغی شانزە.\nلیڤەرپوڵ لەدەرەوەى یاریگاى خۆی یاریی کردوەو شکستیش زۆرئاساییە، ئەشێ کلۆپ زیاتر تەرکیز بکاتە سەر خولی ئینگلتەرا، بۆ نا، چامپیۆنز لیگ وەرزی رابردوو بردویەتی، ئەمساڵ پریمەرلیگ.\nچێلسی لە ژێردەستی لامپارد باش یاریی دەکات بەڵام گۆڵی لێدەکرێت، هۆکارەکەشی رۆیشتنی داڤید لویزە، کە مەنزومەی بەرگریی چێلسی تێکداوە، بەڵام بە تێپەربونی کات ، چێلسی باشتر دەبێت.\nپاریس بێ نەیمار و کاڤانی و مباپی، پشتی بە کۆمەڵێک یاریزانی لاو و مونەزەم بەست، یارییەکی باشی کرد لە یاریگاى خۆی، ئەگەر راستتان دەوێت، یارییە باشەکە بەهۆی خراپی ریاڵەوە بوو، ئەگەر ریاڵ لە رۆژی خۆیدا بوایە، پاریس نەیدەتوانی بەو شێوەیە یاریی بکات، گەڕانەوەى نەیمار و مباپی و کاڤانی تاموچێژی زیاتر دەدات بە یارییەکانی پاریس.\nریاڵ مەدرید بە ماناى کەلیمە وێران بوو، نا هاوسەنگی تەواو بە هێڵەکانەوە دیار بوو، بوبون بە سێ بەشەوە، دواوە، ناوەراست، پێشەوە، هیچ پەیوەندیەک لە نێوانیان نەمابوو، هازارد پێویستی بەکاتەو هاندەریش چاوەرێی ناکات،کۆرتوا لە ژێر فشاردایەو خەتاى خۆی نیە، زیدانی راهێنەر کردویەتی بە سەرەکی و دەستبەرداری ناڤاس بون،یانی گوناحی کۆرتواى چییە؟ ئەبێ یەخەى زیدان بگیرێت، هەر بەراستیش، وردە وردە، تێبینی لەسەر ئاستی راهێنەرایەتی زیدان دروست دەبێت، با کات بروا قسەى تری لەسەر ئەکەین.\nبایرن میونشن رکابەرەکەى لاواز بوو، بە ئاست خراپ نەبو، خاڵە لاوازەکەى کۆڤاچی راهێنەرە، دەنا تیپێکی باشی هەیە، هێشتا کۆتینیۆ نەگەراوەتەوە ئاستی خۆی، بزانین کۆڤاچ ئەتوانی چی لێ دەربهێنێت.\nمان سیتی بەم بردنەوەیە یاریزانەکانی شەحنکردەوە، شکستەکەى خولی ئینگلیزیان لە بیر چوەوە، سێ خاڵ گرنگە بۆ مان سیتی لەدەرەوەى یاریگاى خۆی، ئەشێ گواردیۆلا ئەمساڵ تەرکیز بکاتە سەر چامپیۆنز لیگ.\nئەنجامێکی دادپەروەرانە بۆ یوڤی و ئەتلەتیکۆ، وردە وردە فکری ساری بەسەر یاریزانەکان تەتبیق ئەبێت، 5 هەفتەى تر یوڤی بەهێزتر دەبێت، خاڵە لاوازەکان چارەسەر دەبن وخاڵە بەهێزەکان زەق دەکرێنەوە، رۆناڵدۆ بۆی دەرکەوت کە لەگەڵ یوڤی گۆڵکردن ئاسان نییە، بەڵام ئێمەش بۆمان دەرکەوت کە ریاڵ مەدرید بە بێ رۆناڵدۆ ناتوانێت بەئاسانی گۆڵ بکات.\nپێکھاتەی فەرمی یاری لوتکەی چارەگی کۆتایی چامپیۆنس لیگ\nبرادۆست سپۆرت کەمتر لە کاتژمێرێك ماوە بۆ دەست پێکردنی یاری …..\nلایبزیگ توانی ئەتلەتیکۆ مەدرید لە چامپیونیس بکاتە دەرەوە\nشرۆفەکاری عێراقی کاپتن ئەبو رامی تایبەت بە برادۆست وەرزش، شرۆڤەی …..\nپێکھاتەی فەرمی ئەتەلەنتا و پاریس\nبرادۆست سپۆرت کات و پێکھاتەی فەرمی یەکەم یاری چارەگی کۆتایی …..


کانتی لە چێڵسی دەڕوات؟ یاریزانەکە خۆی یەکلاییکردووەتەوە\nیاریزانی فەرەنسی یانەی چێڵسی، نگۆلۆ کانتی ڕەتیدەکاتەوە لە داهاتوویەکی نزیکدا یانە ئینگلیزیەکەی ڕووەو یانەیەکی دیکە بەجێبهێڵێت.\nیاریزانە تەمەن 29 ساڵەکە لە ماوەی گواستنەوەکانی هاوینەی 2020 نزیکبوو لە یانەی چێڵسی ئینگلیزییەوە ڕوو لە یانەیەکی گەورەی دیکە بکات، بەتایبەت یانەکانی ڕیاڵ مەدرید و پاریس سانت جێرمان کە خواستیان لەسەر کڕینی نیشاندا، لە کاتێکدا بۆندی یاریزانە شەرمنەکەی فەرەنسا تاوەکو هاوینی 2023 لە بلوزی لەندەن بەردەوامی دەبێت.\nلە ئێستادا یانە شینەکەی شاری لەندەن پڕۆسەیەکی بۆ کۆکردنەوەی بەهرەکانی ئەوروپا دەستپێکردووە و چەندینێکی وەک تیمۆ ڤێرنەر و حەکیم زەیاش و کای هاڤێرتزیان دابینکردووە و پلانیان دووبارە گەڕانەوەیە بۆ لوتکەی تۆپی پێی ئینگلتەرا و ئەوروپا.\nبەپێی زانیارییەکانی ڕۆژنامەی دەیلی ستاری بەریتانی، ئەم پڕۆسەیە کانتی سەرسامکردوو و بە یاریکردن لەژێر چاودێری فرانک لامپارد هەست بە بەختەوەری دەکات، بۆیە بڕیاریداوە لەدوای کۆتاییهاتنی بۆندەکەی، یاخود بەلایەنی کەمەوە بەر لەو وادەیە بیر لە ڕۆیشتن و یاریکردن بۆ یانەیەکی دیکە نەکاتەوە، ئەگەرچی یانەی داواکار ڕیاڵ مەدرید یان پاریس سانت جێرمان بێت.\nکانتی لە هاوینی 2016 لە یانەی لیستەر سیتیەوە پەیوەندی بە یانەی چێڵسییەوە کرد، لەگەڵ یانە شینەکە 176 یاری ئەنجامداوە و 11 گۆڵی تۆمارکردووە و حەوت گۆڵی ڕەخساندووە.\nیەکەم ڕاهێنانی ئیدینسۆن کاڤانی لە یانەی مانچستەر یونایتد بۆ ڕوبەڕوبوونەوەی پاریس سانت جێرمان\nسیمیۆنی لە جێگەی سوارێز قەناسەکەی بەنفیکا داواکردووە\nیانەی ئەتلەتیکۆ مەدرید چووەتە نێو هاوکێشەی داواکارەکانی داروین نونێز، هێرشبەری بەتوانای یانەی بەنفیکا. بەپێی زانیارییەکانی تۆڕی (fichajes) ی…\nمباپی داوای لێبوردنی كرد.. هاندەری ڕیاڵ مەدرید دەبێت\nكیلیان مباپی یاریزانی پاریس سانجێرمان داوای لێبوردنی لە سەرۆك و ئیدارەی یانەی ڕیاڵ مەدرید كرد دوای ئەوەی نەیتوانی…


وردەكاری كۆبوونەوەی سەرۆكی هەرێم و باڵیۆزی ئەمریكا ئاشكراكرا - تۆڕی میدیایی خەڵک\nسەرۆكی هەرێمی كوردستان و باڵیۆزی ئەمریكا لە عیراق كۆبوونەوە و گفتوگۆیان دەربارەی هێرشە مووشەكییەكەی سەر هەولێر و گفتوگۆكانی نێوان هەردوو حكومەتی هەرێم و فیدڕاڵ كرد.\nبەپێی ڕاگەیەنراوێكی سەرۆكایەتی هەرێمی كوردستان، پاشنیوەڕۆی ئەمڕۆ چوار شەممە 24ی شوباتی 2021 نێچیرڤان بارزانی، سەرۆكی هەرێمی كوردستان، پێشوازیی لە ماتیو توولەر، باڵیۆزی ئەمریكا لە عێراق كرد و گفتوگریان دەربارەی دوایین پێشهاتە ئەمنی و سیاسییەكانی عێراق و هێرشەكانی سەر هەولێر، دواتر بەلەد و بەغدا كرد و جەخت لە گرنگی و پێویستی هەماهەنگی نێوان لایەنە پەیوەندیدارەكان لە عێراق و هەرێمی كوردستان، بەردەوامی هاریكاری و پشتگیری هاوپەیمانیی نێودەوڵەتی بۆ بەرەنگاربوونەوەی تیرۆر و پاراستنی ئارامی و سەقامگیری كرایەوە.\nهەر بەپێی ڕاگەیەنراوەكە، “باڵیۆزی ئەمریكا پابەندی وڵاتەكەی بە بەردەوامی دیالۆگی ستراتیژی ئەمریكی ـ عێراقی دووپاتكردۆتەوە و نێچیرڤان بارزانی دیالۆگی ستراتیژی وەكو چوارچێوەیەكی گرنگ بۆ برەودان بە پەیوەندییەكانی ئەمریكا لەگەڵ عێراق و هەرێمی كوردستان لە قەڵەم دا”.\nسەرۆكی هەرێمی كوردستان دووپاتیكردەوە، خوازیاری پەیوەندییەكی تەندروست و كاران لەگەڵ حكومەتی فیدڕاڵی عێراق و ئامادەن كێشەكان لەسەر بنەمای دەستوور چارەسەر بكەن.\nدۆخی هەرێمی كوردستان و گرنگیی یەكڕیزیی لایەنەكان، دوایین پێشهاتەكانی بڵاوبوونەی ڤایرسی كۆرۆنا و هەوڵەكان بۆ دابینكردنی ڤاكسین، هەڵبژاردنەكانی داهاتووی عێراق و هاریكاری نەتەوە یەكگرتووەكان و كۆمەڵگەی نێودەوڵەتی لەوبارەیەوە، رێككەوتنی حكومەتی هەرێمی كوردستان و حكومەتی فیدراڵ بۆ ئاساییكردنەوەی دۆخی شنگال، دۆخی دەشتی نەینەوا و چەند پرسێكی دیكەی جێی بایەخی هاوبەش، لە كۆبوونەوەكەدا خرانەونەتە بەر باس.\nباڵیۆزخانەی ئەمریكا لە عیراق\nفاوچی: ڕەنگە پێویست بكات ژەمی سێیەمی ڤاكسین وەربگرین\nخەڵك بەڕێوەبەری پەیمانگای نەخۆشییە گوازراوەكان لە ئەمریكا دەڵێت، پێشبینی دەكەن پێویست بێت ھاووڵاتیانی ئەمریكا ژەمی سێیەمی ڤاكسینی كۆرۆنا وەربگرن.…\nخەڵك نێردەی تایبەتی ئەمریكا بۆ یەمەن ڕایدەگەیەنێت، واشنتۆن دان بە چەكدارانی حوسییەكاندا دەنێت وەك لایەنێكی شەرعی لەو وڵاتە. (زیاتر…)\n08 ئازار 2021 6.54 pm\nخەڵك سەرۆكی هەرێمی كوردستان ڕایدەگەیەنێت ، ئێمە لە هەرێمی كوردستان بە هەموو شێوەیەك پشتگیری لە پەیامی قەداسەتیان…\n10 ئیلول 2021 6.30 pm\nخەڵك سەرۆكی هەرێمی كوردستان داوا دەكات بانگەشەیەكی مەدەنیانەی ئارام لە ئاستێكی بەرزدا ئەنجام بدرێت، تا نەبێتە…\n21 ئازار 2021 6.59 pm\nخەڵك- ئەندامێكی مەكتەبی سیاسی پارتی دیموكراتی كوردی سوریا ڕایدەگەیەنێت، هیوادارین بە یارمەتی مەسعود بارزانی…


دەستبەجێ دەبێت صاڵح موسلیم ئازاد بکرێ! – hkkurdistan\nHome 6 ئەرشیفی بابەتەکان 6 دەستبەجێ دەبێت صاڵح موسلیم ئازاد بکرێ!\nدەستبەجێ دەبێت صاڵح موسلیم ئازاد بکرێ!\nصاڵح موسلیم، بەرپرسی پەیوەندیەکانی دەرەوەی پەیەدەو هاوسەرۆکی پێشووی ئەو پارتە رۆژی یەکشەممە ٢٥ی شوبات لە ئوتێلێکی شاری پراگ پایتەختی ووڵاتی چیك، کە بۆ بەشداریکردن لە کۆنفرانسێکدا سەبارەت بە کێشەکانی رۆژهەڵاتی ناوەڕاست بانگێشت کرابوو، لەسەر داوای دەوڵەتی تورکیا دەستبەسەر کراوە. دەوڵەتی تورکیا لە هەوڵی ئەوەدایە کە دەوڵەتی چیك صاڵح موسلیمی رادەست بکات، بۆ ئەوەی بەناوی تیرۆرەوە دادگایی بکات.\nحکومەتی تورکیا پەیەدەو صاڵح موسلیم بەوە تاوانبار دەکات کە دەستیان هەبووە لە تەقینەوەی ناوەندی فەرماندەیی سەربازی لە ئەنقەرە لە شوباتی ٢٠١٦ و لەسەر ئەو بنەمایە ئاگاداریەکی بۆ دەستگیرکردنی داوەتە پۆلیسی نێودەوڵەتی ئینتەرپوول، هەروەها حکومەتی چیك رایگەیاندوە کە لەسەر داوای حکومەتی تورکیا ناوبراوی دەستگیرکردوە.\nحکومەتی تورکیا و ئۆردوغان دەستیان بەخوێنی هەزاران ژن و مناڵ و لاوو پیری کوردستانی تورکیا سورەو تۆماری تاوانەکانی دژی خەڵکی ئازادیخوازی ئەو ووڵاتەو نەیارە سیاسیەکانی کۆتایی نایەت. گرتن و کوشتن و تیرۆر بەشێكی سەرەکی کارنامەی دەوڵەتی پۆلیسی تورکیایە لە بەرامبەر بە هاوڵاتیانی ووڵاتەکەیدا. بە ئاشکرا هاوکاری تیرۆریستانی داعشیان دەکردو بەردەوامن لەسەر هاوکاریکردنی گروپە تیرۆریسیتە ئیسلامیەکانی سوریا. ئێستاش لە کوردستانی سوریا، بەبیانووی شەڕ دژی تیرۆرەوە، کوشتاری خەڵکی بێتاوان و مەدەنی دەکەن و ماڵو حاڵیان بەسەردا دەڕوخێنن!\nدەوڵەتی کۆنەپەرست و شۆڤێنیست و فاشیستی تورکیاو سەرانی باڵای دەبێ بەرامبەر بەو تاوانانەی بەرامبەر بە هاوڵاتیانی خۆیان و خەڵکی بێتاوانی کوردستانی سوریا ئەنجامیان داوە، لەلایەن دادگای نێودەوڵەتیەوە، وەکو سەرانی نازیەکان و پاڵپشتی داعش و تیرۆریزمی ئیسلامی، دادگایی بکرێن، نەك کەچی فەرمانی دەستگیرکردنی صاڵح موسلیم دەربکەن فایلی ساختەو تۆمەتی بۆ دروست بکەن تا راپێچی دادگای بێ ئیعتبارو رواڵەتی و سەرکوتگەرانەی خۆیانی بکەن. صاڵح موسلیم هیچ تاوانێکی لەسەر نیەو تاوان لەسەری نەسەلمێنراوە تارەوانەی دادگای بنبندەستی ئۆردۆگان بکرێت، ئەو تەنها کەسایەتیەکی سیاسی کوردی سوریایە کە لەپێناو ئامانجە سیاسیەکانی خۆی و پارتەکەیدا تێدەکۆشێ.\nئێمە لەحزبی کۆمۆنیستی کرێکاریی کوردستان پیلانی دەستگیرکردنی صاڵح موسلیم بە توندی ئیدانەو شەرمەزار دەکەین. بە ئەرکی حکومەتی چیکی دەزانین کە دەستبەجێ ناوبراو ئازاد بکەن و بەشداری نەکەن لە پیلانێکدا کە حکومەتی فاشیستی تورکیا دایڕشتوە. داواش لەڕای گشتی دنیا دەکەین کە فشار بۆ دەوڵەتی چیك بهێنن بەمەبەستی ئازادکردنی صاڵح موسلیم و رادەست نەکردنی بە دەوڵەتی سەرکوتگەرو فاشیستی تورکیا. لەهەمان کاتدا پێوستە فشار بخرێتەسەر حکومەتی تورکیا بۆئەوەی دەستبەرداری پیلانگێڕی وسازکردنی تۆمەتی دروستکراو بێت دژی صاڵح موسلیم و سەرجەم کەسایەتی و هەڵسوڕاوانی سیاسی لەناو ووڵاتەکەی خۆشیدا و زندانیانی سیاسی بەبێ دواکەوتن ئازاد بکات.


11/01/2016 11:20:00 ص\nله كۆبوونه‌وه‌كه‌دا گفتوگۆ سه‌باره‌ت به به‌رده‌وامبوون له‌سه‌ر هاوكارییكردنى بنه‌ماڵه‌ی شه‌هیدانى شه‌ڕى دژ به داعش كه‌له‌لایه‌ن په‌رله‌مانى كوردستانه‌وه له سه‌ره‌تاى شه‌ڕه‌كه‌وه هاوكارى ده‌كرێن كرا.\nله به‌شێكى ترى كۆبوونه‌وه‌كه‌دا، لیژنه‌كه گفتوگۆیان له‌باره‌ى ره‌وشى به‌ره‌كانى جه‌نگ و به‌رگرى و سه‌ركه‌وتنه‌كانى هێزى پێشمه‌رگه كرد، هه‌روه‌ها باس له‌چۆنیه‌تیى ئاوه‌دانكردنه‌وه‌ی شنگال دوای رزگاركردنه‌وه‌ی و دۆزینه‌وه و هه‌ڵدانه‌وه‌ی گۆڕه به‌كۆمه‌ڵه‌كانى شنگال كرا.\nله كۆتایی كۆبوونه‌وه‌كه‌شدا، به‌مه‌به‌ستی به دواداچوون و سۆرخكردنی ونبووه‌كانی هه‌ڵه‌بجه كه له ساڵی 1988 له دوای كیمیابارنكردنه‌كه ونبوون و نه‌گه‌ڕاونه‌ته‌وه، لیژنه بڕیاریدا سه‌ردانى پارێزگاى هه‌ڵه‌بجه بكات و بۆ ئه‌و مه‌به‌سته له‌گه‌ڵ رێكخراوه‌كانى قوربانیان كۆببێته‌وه.


قائیمقامی سلێمانی: ئامانجی قه‌ده‌غه‌كردنی زه‌رفی نایلۆن پاراستنی ته‌ندروستی هاوڵاتیانه\nقائیمقامی سلێمانی به‌دواداچوونی زیاتر بۆ كوالێتی و نرخی زه‌رفی كاغه‌ز ده‌كات و ته‌ئكید له به‌كارهێنانی له بری زه‌رفی نایلۆن ده‌كاته‌وه.\nبه‌مه‌به‌ستی پشتگیری له به‌رهه‌می كارگه ناوخۆییه‌كان و دڵنیابوونه‌وه له كوالێتی ئه‌و زه‌رفه كاغه‌زانه‌ی دروست ده‌كرێت، ئه‌مڕۆ یه‌كشه‌ممه 2019.8.18 ئاوات محه‌مه‌د، قائیمقامی سلێمانی سه‌ردانی كارگه‌كانی دروستكردنی زه‌رفی كاغه‌زی كرد و له‌وته‌یه‌كی كورتدا رایگه‌یاند؛ ئه‌وله‌ویه‌تی بڕیاری قه‌ده‌غه‌كردنی زه‌رفی نالیۆن پاراستنی ته‌ندروستی هاوڵاتیانه له‌و زیانانه‌ی به‌هۆی مادده‌ی پلاستیك و نایلۆنه‌وه مرۆڤ توشی نه‌خۆشیه مه‌ترسییه‌كان ده‌كات، بۆیه هه‌رچیمان پێده‌كرێت بۆ پاراستنی ته‌ندروستی هاوڵاتیان و ژینگه‌ی شاره‌كه‌مان ده‌یكه‌ین.\nوتی؛ بڕیاری به‌كارهێنانی زه‌رفی كاغه‌ز چووه‌ته بواری جێبه‌جێكردنه‌وه و به‌شێك له‌نانه‌وا و فڕنی سه‌مونه‌كان پابه‌ندن به به‌كارهێنانی له‌بری زه‌رفی نایلۆن.\nقائیمقامی سلێمانی وتیشی؛ له‌به‌ر ئه‌وه‌ی پێكهاته‌ی سه‌ره‌كیی زه‌رفی كاغه‌ز له (دار)ه، زیان به ته‌ندروستی مرۆڤ ناگه‌یه‌نێت، هه‌روه‌ها دۆستی ژینگه‌یه و به‌خێرایی له‌خاكدا شی ده‌بێته‌وه، هه‌وڵیشمان داوه ئه‌و زه‌رفی كاغه‌زه‌ی كه به‌كار ده‌هێنرێت بۆ نان و سه‌موون هه‌مان نرخی زه‌رفه نایلۆنه‌كه‌ی هه‌بێت بۆئه‌وه‌ی نه‌بێت به بارگرانی بۆ گیرفانی هاوڵاتیان، له‌هه‌مان كاتیشدا ناهێڵین به‌وهۆیه‌وه نرخی نان به‌رز ببێته‌وه.\nله‌پێناو پاراستنی ته‌ندروستی هاوڵاتیان و بۆ یه‌كه‌مجار له‌هه‌رێمی كوردستان و عێراق، قائیمقامی سلێمانی بڕیاری قه‌ده‌غه‌كردنی زه‌رفی نایلۆنی له نانه‌وا و سه‌مونخانه داوه.\n974 جار خوێندراوه‌ته‌وه


کۆبانێ پایتەختی پاراستنی شکۆمەندیی مرۆڤایەتییە.\n١٥\_٩\_٢٠١٥ تێپەڕبوونی ساڵێک دەگەیەنێت بەسەر هێرشە شکست خواردوەکەی داعش و گشت هاوپەیمانەکانیدا بۆ سەر کوبانێی هێمای قارەمانێتی و گیان فیداکارێتی.\nکۆبانێ پایتەختی پاراستنی شکۆمەندیی گشت مرۆڤایەتی ئازادیخواز و یەکسانیخوازە لەهەر کوێیەکی ئەم سەر زەمینەدا بن.


November 8, 2020 – Dengekan\nWritten on November 8, 2020, by Aso Kamal\nشکستی ترامپ شکستی ڕەمزێک و پەیکەرێکی جیهانی نوێی فاشیزمی بورژوازیە. بورژوازیەکی بێ پەردە لە هێرش کردنە سەر مافی کرێکاران و تەندروستی خەڵک و کەشوهەوای زەوی و زیندوکردنەوە و گەشەپێدانی ڕاسیزم Continue Reading »\nComments Off on لە ستایشی شکستی ترامپدا … ئاسۆکمال\nسەرۆکی ئەمریکا زۆرجار پێ ئەڵێن مدیری ئەزەمات،چونکە زۆر جار چارەسەری ئەزەماتی جیهان دەکات،زۆربەی کێشەکان لەجیهان هەتا ئەمریکا نێتە ناوێ چارەسەر نابێتواتە چارەسەری کێشەکان بەخەیاڵ و پلاو نابێت وەک ئەوەی تڕامپ Continue Reading »\nComments Off on بۆچی بەسەرۆکی ئەمریکا دەڵێن سەرۆکی جیهان؟ … محمد باپیر\nWritten on November 8, 2020, by Stivan Shamzinani\nبەڵێنی یەک ژوانم لێت ئەوێتاکو لەئێوارەیەکی نارنجیدابە دەم رێگایەکی نەبڕاوەوەمژدەی هەڵاتن بدەین بە گوێی غروبادڵی دەریا لە شەپۆلەکاندا بدۆزینەوەخەونێک لەگەڵ واقیع ئاشت بکەینەوەئاڕاستەی بەلەمە جارۆگەدارەکان بگۆڕینلە رۆحی تاشەبەرد قومێ لە Continue Reading »\nComments Off on تۆ بەڵێنی ژوانێک بدە … شیعری: ستیڤان شەمزینی\nهەریەک لە پارتی دیموکراتی کوردستان و پارتی کرێکارانی کوردستان(پەکەکە)، بەجیا لەوەی ماوەیەکە هێرشێکی فراوانی میدیایی لەبەرامبەر یەکتردا ڕەخساندووە، لەهەمان کاتدا هێز لە دژی یەک دەجوڵێنن و ئەگەری هەڵگیرسانی شەڕێکی ناوخۆ Continue Reading »\nComments Off on نابێ ڕێگابدەین بەڵای شەڕێکی تری حزبەکانی بزوتنەوەی کوردایەتی یەخەی خەڵکی کوردستان بگرێتەوە!\nوونبوونت، هارمۆنیکای..فەنابوونمە، لە کاتێکا خۆر ..پەلەیەتی لە ئامێزگرتنی..هەورێکی قورمزی سەرخۆشلە خوێنی کازیوەدا، بیرچوونی..خەندەی بەیانیانی ئاورینگێلەسەر لێوی شەماڵێ،پێخەفی خەوت بە هێواشی..لا ئەبا،دەرزی چاوی سپێدەش، درەوشانەوەی…گیاکان ئەباتە لای فریشتە ..دەربازبوەکانی ووشە پەرتبوەکانی Continue Reading »\nComments Off on هارمۆنیکای فەنابوون … شیعر/ كاوە عوسمان عومەر


ئەمەریکا خەرجی یارمەتییە خۆراکییەکان بۆ فەڵەستینیەکان لە ئێستادا دابین ناکات\nوەزارەتی دەرەوەی ئەمەریکا ڕایگەیاند ئەمەریکا خەرجی یارمەتییە خۆراکییەکان کە دەگاتە بڕی 45ملیۆن دۆلار بۆ فەڵەستینییەکان دابین ناکات کە مانگی ڕابردوو بەڵێنیدابوو بیداتە فەڵەستینییەکان.\nڕۆژی سێشەممە وەزارەتی دەرەوەی ئەمەریکا وتی واشنتن بڕی 65 ملیۆن دۆلار هاوکاری ڕادەگرێت کە بڕیار وابوو بدرێت بە دەزگای ئۆنروای نەتەوە یەکگرتووەکان کە تایبەتە بە پەنابەرانی فەڵەستینی.\nوتەبێژی وەزارەتی دەرەوەی ئەمەریکا هێثەر ناورێت ڕەتی کردەوە ڕاگرتنی ئەو بڕە پارەیە بۆ سزادانی فەڵەستینییەکان بێت کە دوای بڕیارەکەی سەرۆک ترامپ سەبارەت بە قودس بەتوندی ڕەخنەیان لە ئەمەریکا گرت.\nلە نامەیەکدا لە 15ی مانگی دوانزە بۆ بەڕێوبەری گشتی دەزگای ئۆنروا، چاودێری دارایی وەزارەتی دەرەوەی ئەمەریکا ئێرێک هەمبری بەڵێنیدا بوو 45 ملیۆن دۆلار بداتە ڕێخکراوەکە وەکو یارمەتیەکە بۆ بەشی ڕۆژئاوا و غەززە.\nلە نامەکەدا دەڵێت " ئەمەریکا بەنیازە لە سەرەتای ساڵی 2018 دا ئەم بڕە پارەیە بداتە ئۆنروا، وتارێکی دیکەش دەدرێت بۆ دڵنیابوونەوە لەوەی ئەم یارمەتییە لە سەرەتا یاخوود کۆتایی مانگی یەکی 2018 دا بگەیەنرێت."\nناورێت وتی " لە ئێستادا ئەو بڕە پارەیە نادەین بەڵام ئەوە مانای ئەوە نیە، دەمەوێت ڕوونی بکەمەوە، ئەوە مانای ئەوە نیە لە داهاتوودا نایدەین."\nدواتر جەختی لەوە کردەوە کە " دەبێت چاکسازی لە ئۆنروادا بکرێت و وتی ژمارەی ئەو پەنابەرانەی کە بەرنامەکەیان دەیگرێتەوە زۆر زیاد لە پێشتر زیادی کردووە و دەبێت ئەو پارەیە زیاد بکرێت کە ئێمە و وڵاتانی دیکە دەیدەین بۆ ئەوەی دڵنیا ببینەوە لەوەی یارمەتی پێویست بگاتە دەستی هەموو ئەو پەنابەرانە."\nوتیشی " داوا لە وڵاتانی دیکە دەکەین کاری زیاتر بکەن. پێم وایە ئێمە پێویست ناکات بەخشەری گەورەی هەموو ڕێکخراوێکی جیهانی بین."


لافاوه‌که‌ی ئێران ڕواڵه‌تی به‌هاری ئه‌م وڵاته‌ی گۆڕی / یه‌کڕیزی نیشتمانی ئێرانییه‌کان ناوبانگی ده‌رکردووه - جام کوردی\nبه‌هاری ئه‌مساڵ بۆ ئێرانییه‌کان چیدی ئه‌و به‌هاره نه‌بوو که چاوه‌ڕوانیان ده‌کرد، ئه‌و به‌هاره‌ی که پێشتر ئێرانییه‌کان وه‌ک نه‌ریتێکی کۆن خۆیان بۆ هاتنی ئاماده ده‌کرد، لافاوه‌که‌ی ئه‌مساڵ که نزیکه‌ی یه‌ک مانگ ده‌بێت ئێرانییه‌کانی به گه‌ل و حکومه‌ته‌وه سه‌رقاڵ کردووه، په‌یامێکی هه‌ره گرنگیشی هه‌بووه، یه‌کڕیزی نیشتمانی گه‌یشتووه‌ته ئاستێکی باڵا و خه‌ڵک ئه‌وه‌یان پیشاندایه‌وه که له کاتی ته‌نگانه‌دا به ڕاستی که ئێرانین.\nبه پێی ڕاپۆرتی جام کوردی، هه‌ر ئێرانییه‌ک به پێی توانای هه‌وڵی ئه‌وه‌ی داوه به شێوازێک له ئێش و ئازاری خه‌ڵکی لێقه‌وماوی لافاوه که‌م وێنه‌که‌ی وڵاته‌که‌ی که‌م بکاته‌وه، له‌م نێوه‌نده‌دا له شاری مێژوویی و گه‌شتیاری شیراز که‌سێک درگای هوتێله پێنج ئه‌ستێره‌که‌یی به ڕووی خه‌ڵکدا کرده‌وه و دیمه‌نی میوانداری ئه‌و خه‌ڵکه‌ی به جیهانیان پیشاندایه‌وه.\nله ناوچه‌یه‌کی دیکه‌ی ئێرانه‌وه، منداڵه بنێشت فرۆشه‌که‌ی شاری سه‌بزه‌وار بڕه پاره‌که‌ی گیرفانی بۆ که‌مپینی کۆکردنه‌وه‌ی هاوکارییه‌کان نارد تا دیمه‌نی به‌خشین و دڵۆڤانی ئێرانییه‌کان پیشان بداته‌وه و هه‌زاران نموونه‌ی دیکه.\nیه‌کڕیزی نیشتمانی و پته‌وبوونی په‌یوه‌ندییه کۆمه‌ڵایه‌تییه‌کان له ئێران وانه‌یه‌کی ئه‌م کاره‌ساته دڵته‌زێنه بووه که بۆ هه‌میشه له یاد و بیره‌وه‌رییه‌کانی خه‌ڵکدا ده‌مێنێته‌وه، ئه‌وان پێشتریش له ساڵانی شه‌ڕی سه‌پێندراوی سه‌دام له دژی گه‌لی ئێران و هه‌روه‌ها له کاتی بومه‌له‌رزه‌که‌ی پارێزگای کرماشان ئه‌م دیمه‌نانه‌یان بۆ جیهانیان بڵاو کردبووه.\nیه‌کڕیزی نیشتمانی به یه‌کێک له بابه‌ته گرنگه‌کان له کاتی هه‌ر قه‌یرانێک داده‌نرێت، له قۆناغه جیاجیاکاندا خه‌ڵکی ئێران به هه‌موو توانایه‌که‌وه هاوکارییه‌کانی خۆیان گه‌یاندووه‌ته هاووڵاتیانی خۆیان، له هیچ وڵاتێکی جیهان خه‌ڵکی وه‌ها نابیندرێت که له ڕووداوه سرووشتییه‌کان و له کاتی ته‌نگانه‌دا به‌م شێوازه پێکه‌وه بن، ئه‌مه‌ش تایبه‌تمه‌ندییه‌کی زۆر گه‌وره‌ی گه‌لی ئێرانه و به‌مه‌ش جیاوازبوونی خۆیان پیشانداوه، ئه‌ڵبه‌ت ئامۆژه‌کانی ئائینی و ئه‌خلاقی هه‌موو کات ئه‌مانه‌مان وه‌بیر دێنێته‌وه.\nبه‌داخه‌وه ڕێژه و جوغرافیای قه‌یرانی لافاوه‌که‌ی ئێران له ئاستێکدایه که هیچ دامه‌زراوه‌یه‌کی حکومی به ته‌نیا ناتوانێت له کاردانه‌وه مرۆڤی و ئابورییه‌کانی به تایبه‌ت له سه‌ره‌تای قه‌یرانه‌که‌وه که‌م بکاته‌وه، له‌م کاته‌دا بابه‌تی گرنگ ئه‌و هاوکارییانه‌یه که له لایه‌ن کۆمه‌ڵانی خه‌ڵکی وڵاته‌وه ده‌کرێت، له ڕاستیدا ڕۆڵی گرنگی یه‌کڕیزی نیشتمانی له‌م ڕۆژانه‌دا به‌رچاوتر ده‌بێت.\nله چه‌ندین ناوچه‌ی وه‌ک شاری پێڵدوخته‌ر ئاستی زیانه‌کان ئه‌وه‌نده زۆره که خه‌ڵک و ژێرخانی شاره‌که به ته‌واوی تووشی زیانێکی گه‌وره بوون، ئه‌م زیانه گه‌وره‌یه سه‌ره‌ڕای ئاماده‌بوونی حکومه‌ت و به‌ڵێنی قه‌ره‌بووکردنه‌وه‌ی ئه‌وان، ته‌نیا به هاوکاری خه‌ڵکی ئێران چاره‌سه‌ر ده‌کرێت.\nله کاتی قه‌یرانه‌کان هاوخه‌می و دڵۆڤانی خه‌ڵک ده‌توانێت ڕۆڵی به‌رچاوی له هێورکردنه‌وه‌ی زیانبه‌رکه‌وتووه‌کان هه‌بێت، ئێمه له ئێران له ڕۆژانی پێش نه‌ورۆز ئه‌وه‌مان بینی که خه‌ڵک تا ئێستا چۆن سه‌رقاڵی کۆکردنه‌وه‌ی هاوکارییه‌کانن و ته‌نانه‌ت ژماره‌یه‌کی زۆر خۆبه‌خش له ناوچه جیاجیاکانی ئێرانه‌وه سه‌ردانی پارێزگاکانی وه‌ک گوڵستان، لوڕستان و خوزستانیان کردووه و له پرۆسه‌ی گه‌یاندنی هاوکارییه‌کان له گه‌ڵ تیمه‌کانی فریاگوزاری خێرا و ناوه‌نده‌کانی دیکه و هێزه چه‌کداره‌کان به‌شدارن.\nله‌م کاته‌دا که ئێران ڕووبه‌ڕووی ئه‌م کاره‌ساته سرووشتییه بووه‌ته‌وه، ئه‌مریکای تاوانبار دیسانه‌وه پشتی له به‌ها مرۆڤییه‌کان و بنه‌ماکانی مافی مرۆڤ و یاسا نێوده‌وڵه‌تییه‌کان کردووه و ڕێگری له گه‌یاندنی هاوکارییه داراییه‌کان بۆ ناوخۆی ئێران ده‌کات، وه‌ک چۆن که پێشتر ڕاگه‌ێندرا که حسێبه بانکییه‌کانی کۆمه‌ڵه‌ی مانگی سووری ئێران به هۆی گه‌مارۆکانی ئه‌مریکاوه داخراوه و ئێرانییه‌کانی ده‌ره‌وه ناتوانن پاره و هاوکارییه داراییه‌کانیان بخه‌نه سه‌ر ئه‌و حسێبانه.\nبه‌ڵام حه‌ماسه‌تی ئێرانییه‌کان له ناوخۆی وڵات دیسانه‌وه شکستی به پیلانێکی ئه‌مریکییه‌کان هێنایه‌وه، ئه‌وان به کۆکردنه‌وه و گه‌یاندنی هاوکارییه‌کان به خه‌ڵکی لێقه‌وماوی لافاوه‌که‌ی ئه‌م دواییه، دیسانه‌وه یه‌کڕیزی خۆیان وه‌ک تابلۆیه‌کی زێڕین نمایش کرده‌وه، ئه‌وه تایبه‌تمه‌ندی ئێران و ئێرانییه‌کانه که به درێژایی چل ساڵی ڕابردوو، نهێنی پاراستنی ده‌سکه‌وته‌کانی شۆڕشی ئیسلامی بووه. بێ گومان ئه‌م لافاوه‌ش ته‌واو ده‌بێت و ناوچه زیانبه‌رکه‌وتووه‌کان به باشترین شێواز ئاوه‌دان ده‌کرێنه‌وه، وه‌ک چۆن له ساڵانی پاش شه‌ڕی هه‌شت ساڵه، زۆر ناوچه‌ی ئێران سه‌ر له نوێ بنیات نرانه‌وه و ئێستا هیچ جیاوازییه‌کیان له گه‌ڵ ناوچه‌کانی دیکه‌دا نییه.


new online shaho shop www.shaho.biz بۆ خانمان / داشکاندنی نرخه‌کان به رێژه‌یه‌کی زۆر بۆ ماوه‌یه‌کی دیاریکراو ئێره‌کلیککه\nپاراستنی قژه‌سه‌ر / هه‌ست ئه‌که‌یت پرچت هێزی جارانی نیه و کو جاران به‌خێرایی درێژنابێت ؟ وه‌کو جاران جوان نیه؟ سه‌رته‌ڵی مووه‌کان ئه‌ڕزێن و پرچت بۆز و ناشرین بووه ؟ یان ده‌ستی به‌وه‌رین کردوه ؟ پرچت کڕیشكی هه‌یه یان چه‌وری زۆره و خورانی پێستی سه‌رت هه‌یه ؟ ئه‌ته‌وێت سه‌رت زو سپی نه‌بێت ؟ مووی سه‌رت ده‌ستی کردوه به وه‌رین به‌هۆی منداڵ بوون یان نه‌خۆشی یان ئاڵۆزی باری ده‌رونی و ماندووی یان به ئاو و هه‌وا گۆڕین ؟ شاهۆ به‌کاربێنه و خۆت له‌و ترسه ڕزگار بکه و جوانی سروشتی خۆت بپارێزه به شێوه‌یه‌کی سروشتی\nمه‌وه‌سته تا گرفته زیاد ئه‌که‌ن ئه‌نجا به‌دوای چاره‌سه‌ردا بگه‌ڕێیت ، ساڵی جارێك یان دوو جار شاهۆ به‌کاربێنه و به‌شێوه‌یه‌کی سروشتی خۆت بپارێزه له گرفته‌کانی پێست و پیربون و سپی بونی موه‌کان ، بۆ به‌دی هێنانی ئه‌م ئامانجه یه‌کێك له‌م دوو به‌رهه‌مانه‌ی خواره‌وه هه‌ڵبژێره/ 1.\nئاوی موو ( هێرتۆنیك) / ساڵی جارێك یان دووجار دوو شوشه‌ی ئاوی موو بۆ پێستی سه‌رت به‌کاربێنه، ئێستا به‌نرخێکی هه‌رزان و داشکاندنێکی زۆر ئه‌م سێته داوا بکه ، بۆ زانیاری زیاتر و داواکردنی ئێره کلیککه\nئاوی موو ( هێرتۆنیك) و کرێمی برۆ / ساڵی جارێك یان دووجار دوو شوشه‌ی بۆ پێستی سه‌رت و کرێمێك بۆ برۆت به‌کار بێنه،ئێستا به‌نرخێکی هه‌رزان و داشکاندنێکی زۆر ئه‌م سێته داوا بکه ، بۆ زانیاری زیاتر و داواکردنی\nئێره کلیک چاره‌سه‌ر /\nهۆکاری پرچ وه‌رینت هه‌رچیه‌ك بێت ، نه‌خۆشی یان ناخۆشی و خراپی باری ده‌رونی یان دووگیانی یان به‌هۆی نه‌خۆشی تر و حه‌ب و ده‌رمان یان به هۆی سه‌رڕوتانه‌وه‌ی بۆ ماوه‌ی یان هه‌ر هۆکارێکی تر ، ده‌توانی به‌رهه‌مه‌کانی شاهۆ به‌کاربێنیت\nچونکه شاهۆ پێستی سه‌ردووباره ئه‌أینیته‌وه له‌و ڕیگه‌یه‌وه چاره‌سه‌ری گرفته‌کانی پێست و موو  ئه‌کات به گشتی خانمان شاهۆ ئێف ( موو ئاو ) به كار دێنن بۆ پرچیان ئه گه ر پرچیان بوەرێت و لاواز و ته نك بوبێت یان یان به خێرایی سپی ببێت و ئارەزوی به هێز كردنی بكه ن یان بۆ پێشگیری كردن له سپی بونی پرچیان رەنگ و تۆنی پرچیان جوانتر و تۆخ تر بێت بۆ ئه م مه به سته 2 دانه له شاهۆ ئێف به كار بێنن هه فته ی 2 یان 3 جار ئێستا به‌نرخێکی هه‌رزان و داشکاندنێکی زۆر ئه‌م سێته داوا بکه ، بۆ زانیاری زیاتر و داواکردنی ئێره کلیککه\nبه ڵام ئه گه ر گرفتی ڤ پێستیان هه بێت یان پرچیان زۆر و‌ری بێت و بێخی سه ریان دەركه و تبێت ئه وا باشتر وایه شاهو ئه ی( كرێم ) به كار بێنن . ٭ تكایه هه ر شوێنێك كه ئارەزوی به هێز كردنی مووی لێ ناكه یت به كاری مه هێنه بۆی بۆ نمونه ناوچه وان یان دەم و چاو .\nبرۆ : جوانی سروشتی برۆکانت بپارێزه و کرێمی برۆی شاهۆ به‌کاربێنه بۆ به‌هێزكردن و زیادكردنی برۆ به شێوەكی سروشتی و پێشگیری كردن له سپی بوونی 15مل له شاهۆ كرێمی برۆ به كاردێت. رۆژانه پاش شۆرین و وشك كردنه‌وه‌ی برۆكان به‌و كرێمه چه‌وری كه‌ن و زیاتر له 3 كاتژمێر بیهێلنه‌وە.


هه‌ركه‌سێك روكنێك له روكنه‌كانی ئیسلاممان لێ به‌دی كرد به‌رواله‌ت حوكمی موسڵمان بوون ئه‌ده‌ین به‌سه‌ریدا له‌دونیا – بنیان جهاد علیه دین سکولاریسم و مذاهب مختلف آن\nپاشان ئه‌و چه‌واشه‌كاره له درێژه‌ی درۆكانیدا ئه‌ڵێ :\n(وەک ئەوە وایە لەمەکەدا لەسەردەمی ابو جەهلدا بڵێ تا نەواقیز نەبینم کەس موشریک ناکەم ).\nنه‌خێر هه‌رگیز وه‌ك ئه‌وه نیه له‌سه‌رده‌می مه‌ككه هه‌موو خه‌لكه‌كه كافر و موشریكی ئه‌صلی بون و هیچ دینێكی پارێزراوی ئاسمانیان تێدا نه‌مابوو وه ئه‌و به‌ناو عیباده‌تانه‌ی ئه‌نجامیان ئه‌دا هیچی به‌و جۆره نه‌بوو كه له‌دینی ئیبراهیم هه‌بوو به‌لكو خۆیان دایان هێنابوو به‌پێی ئاره‌زووی خۆیان، پاشان ئه‌و موشریكانه‌ی قوریشی مه‌ككه هه‌موویان كافرو موشریك بون به‌گشتی چونكه هیچ پێغه‌مبه‌ر و دینێكیان بۆ نه‌رۆیشتبوو تاكو بڵێین ره‌نگه موه‌حیدیان تێدابێ بۆیه با حوكمی ته‌كفیر نه‌ده‌ین به‌سه‌ریان ، پاشان كافركردنی ئه‌وان به‌ده‌قی ئایه‌ت بوو و ئیقامه‌ی حوجه كران به‌هاتنی پێغه‌مبه‌ر(صلی الله علیه وسلم).\nئه‌م قیاس كردنه‌ی خه‌ڵكی خۆداوه پاڵی ئیسلام له‌م رۆژه‌دا زۆر جیاوازه له‌گه‌ل موشریكانی سه‌رده‌می جاهیلی قوره‌یش.\nپاشان ئه‌ڵێ :\n(یان لە سەردەمی ابو بکردا رەزای خوای لێ بێت بەوانەی لەدەوڵەتەکەی موسەیلەمەدا بون بڵێ تا نەواقیز نەبینم بەکەس ناڵێم مرتد )،\nوه‌لام : جارێ موسه‌یله‌مه ده‌وله‌تی نه‌بوو به‌لكو لایه‌نگرانیان هه‌موو بریتی بوون له‌چه‌ن گوندێكی و ژماره‌یه‌كی كه‌می دیاری كراوی خه‌ڵكی كه به ئاشكرا هه‌ر هه‌موو شوێنی موسه‌یله‌مه كه‌وتبوون باوه‌ریان پێی بوو ، هه‌رهه‌مویان تێكرا بوبون به چه‌كدار بۆ پاراستن و پشتیوان له موسه‌یله‌مه بۆیه حوكمی ته‌كفیر به‌سه‌ر هه‌مویان ئه‌درا ، وه هیچ هۆكارێكی مستضعف بون یان إكراه ی معتبر نه‌مابوو له‌نێو ئه‌و خه‌ڵكه‌ی شوێنی كه‌وتبوو وه خه‌لكه‌كه زۆر كه‌م بون و دیاربون نه‌ك ئه‌م خه‌ڵكه‌ی ئیستا كه چه‌ندین ملیۆنن هه‌ر له شارێكدا وه تێكه‌ل و جۆراوجۆرن .\n( یان لەسەردەمی عوبەیدیەکاندا کاتی خۆی لە مصر ، بڵێ ئەوەنیە هەموی نوێژ و ڕۆژ و ئەگرن ، تا کوفر لە یەکێک نەبینم کەس کافر ناکەم) .\nوه‌ڵام : له‌سه‌رده‌می عوبه‌یدیه‌كان هیچ یه‌كێك له زانایان نه‌یفه‌رموو خه‌ڵكه‌كه‌ی ژێرده‌ستی عوبه‌یدیه‌كان واته ولاتی مصر هه‌موو كافرن تاكو كوفر نه‌كه‌ن به‌و تاغووتانه‌ی وڵاته‌كه‌یان نابن به‌موسڵمان، به‌لكو فه‌رمویان هه‌ركه‌سێك وه‌لائی هه‌بێ بۆ عوبه‌یده‌یه‌كان و ببێته دارده‌ست و سه‌رخه‌ر و پشتیوانیان ئه‌وه له‌وانه و حوكمی ئه‌وانی هه‌یه ، پاشان نوێژكردنی سونه جیاوازه له نوێژ و عیباداتی شیعه‌ی رافیزه‌ی موشریك ، بۆیه به‌هۆی نوێژه‌وه حوكمی موسڵمان بون نه‌دراوه به‌سه‌ر رافیزه‌دا له زاهیر چونكه هه‌ر به شێوه‌ی ئه‌نجامدانی نوێژ و عیباده‌ته‌كانی ده‌رئه‌كه‌وێ كه رافیزه‌یه و رافیزه‌ش ئاشكرایه كه هه‌موو خاوه‌ن شیركن موسڵمان نین، وه هه‌ركه‌سێكی كافر و موشریك و موڕته‌د بیه‌وێ ببێت به موسڵمان ده‌بێ سه‌ره‌تا كوفر بكات به هه‌موو ئه‌و شیرك و كوفره‌ی پێشتر له‌سه‌ری بوه و خۆی لێ به‌ری بكات ئه‌وجا شایه‌تمان بێنێ و ده‌ستبگرێ به ئه‌ركانه‌كانی ئیسلامه‌وه موسڵمان بونی لێ قبوڵ ده‌كرێ .\nشوبهه‌ی خه‌واریجه‌كان : ئه‌وه‌ی نێشته‌جێی له داری كوفر و توانای هیجره‌تی نیه